Εδώ και αρκετούς μήνες έχει ανοίξει ένας δημόσιος διάλογoς για τη χρησιμότητα της διδασκαλίας των αρχαίων ελληνικών στη δευτεροβάθμια εκπαίδευση και συγκεκριμένα στις τρεις τάξεις του Γυμνασίου. Με το άρθρο αυτό επιχειρώ κι εγώ να συμβάλλω στο δημόσιο διάλογο περί του ζητήματος αυτού τασσόμενος αναφανδόν υπέρ της διδασκαλίας των αρχαίων ελληνικών σε όλες τις τάξεις της δευτεροβάθμιας εκπαίδευσης.\nΚατ’ αρχάς, οι νεαροί μαθητές, όταν διδάσκονται κείμενα της ελληνικής γλώσσας, έχουν την ευκαιρία να διδαχθούν από το πρωτότυπο μερικά από τα σημαντικότερα κείμενα που γράφτηκαν από ανθρώπινο χέρι στην ιστορία του Δυτικού Πολιτσμού. Κείμενα του Σοφοκλή, του Θουκυδίδη, του Πλάτωνα, του Αριστοτέλη, του Ξενοφώντα, του Ευρυπίδη, του Αισχύλου, προφανώς, συγκαταλέγονται στα αριστουργήματα της παγκόσμιας διανόησης και είναι εφάμιλλα με αυτά του Σέξπιρ, του Ντάντε, του Μουρ, του Χομπς, του Ρουσό, του Θερβάντες, του Μοντεσκιέ, του Λοκ κτλ. ( ο κατάλογος είναι μακροσκελέστατος και δεν είναι σκοπός του άρθρου να τον εξαντλήσει).\nΣ’ αυτό το επίπεδο εντάσσονται και πλήθος κειμένων και συγγραφέων της χριστιανικής παράδοσης, της πατερικής γραμματείας – που ως επί το πλείστον δεν διδάσκονται. Δεν είναι ήσσονος σημασίας και αξίας τα κείμενα του Μεγάλου Βασιλείου, του Ιωάννου Χρυσοστόμου ή του Μεγάλου Φωτίου.\nΤο γεγονός ότι τα παιδιά διδάσκονται όλα αυτά τα κείμενα στη γλώσσα που γράφτηκαν, και η γλώσσα αυτή είναι λίγο ή πολύ κατανοητή, από μόνο του είναι ένα πολύ σημαντικό γεγονός και ένα βήμα προς την πρόσκτηση μιας παιδείας που είναι κτήμα και κληρονομία όλης της ανθρωπότητας και η οποία θαυμάζεται, μελετάται και αξιοποιείται σ’ όλα τα μήκη και πλάτη.\nΑς σκεφτούμε επί παραδείγματι τα παιδιά ενός σχολείου του Λονδίνου που θα θελήσουν να διαβάσουν μερικές αράδες από τον Αριστοτέλη προφανώς θα βασιστούν στη μετάφραση – εκτός αν ήδη έχουν διδαχθεί συστηματικά την αρχαία ελληνική.\nΌλα λοιπόν αυτά τα κείμενα δεν είναι μόνο κτήματα όλης της ανθρωπότητας – είναι η δική μας πνευματική και πολιτιστική κληρονομία. Είναι τα έργα των ανθρώπων που μιλούσαν την ίδια γλώσσα με μας, σε πολλές περιπτώσεις ζούσαν στους ίδιους τόπους και σε κάποιο βαθμό είχαν ίδιες ή παρόμοιες με εμάς συνήθειες και έθιμα (όπως κι αν αυτά έχουν διυλιστεί και έχουν μεταμορφωθεί μέσα στους αιώνες).\nΗ αρχαία ελληνική γλώσσα είναι ίσως το σημαντικότερο «κτέρισμα» των αρχαίων Ελλήνων και έφτασε ολοζώντανη στις μέρες μας. Δεν είμαι ειδικός γλωσσολόγος για να γνωρίζω αν αυτό συμβαίνει και με άλλες γλώσσες στην υφήλιο, αλλά ξέρω σίγουρα ότι η αρχαία ελληνική με όλες τις μεταβολές που υπέστη (και που είναι φυσιολογικό) μιλιέται αδιάκοπα εδώ και τουλάχιστον τρεις χιλιάδες χρόνια – το τονίζω, αδιάκοπα.\nΌπως ακριβώς λέμε, προφέρουμε και εννοούμε(ή έστω με μικρές ή μεγάλες αποκλίσεις) πλήθος λέξεων το ίδιο ακριβώς έκαναν και οι πρόγονοί μας για 30 αιώνες τουλάχιστον. Λέξεις όπως «πόλις», «πόλεμος» ή «λόγος» εδώ και μερικές χιλιάδες χρόνια παραμένουν ζωντανές. «Νικήτρα του θανάτου» είχε χαρακτηρίσει τη γλώσσα ο Παλαμάς.\nΕδώ λοιπόν τίθεται ένα σοβαρό ζήτημα : γιατί αντιμετωπίζουμε την αρχαία ελληνική ως μια ξένη γλώσσα;\nΚατ’ αρχάς, ο διαχωρισμός σε αρχαία ελληνική, ελληνιστική, μεσαιωνική ελληνική και νέα ελληνική είναι περισσότερο ένας μεθοδολογικός διαχωρισμός για τον μελετητή της γλώσσας ή της ιστορίας και την οργάνωση της διδασκαλίας και λιγότερο μια πραγματικότητα.\nΓιατί, η αναμφίλεκτη πραγματικότητα είναι ότι η γλώσσα είναι μια, η ελληνική γλώσσα που έχει μετασχηματιστεί με πλείστους τρόπους μέσα στο διάβα των αιώνων ομιλούμενη από αμέτρητους ανθρώπους που σε πολλές περιπτώσεις δεν την είχαν μητρική γλώσσα και που την ταξίδεψαν σε ποικίλους τόπους, μακρινούς ή κοντινούς.\nΗ ελληνική γλώσσα, λοιπόν, είναι μία, αδιαίρετη στην πραγματικότητα με μια εξαιρετικά πλούσια ποικιλομορφία – που κι αυτή είναι μια ακόμη αρετή της. Η διάσπαση της διδασκαλίας της γλώσσας σε αρχαία και νέα διαμορφώνει την ψευδαίσθηση ότι η αρχαία ελληνική είναι μια ξένη και νεκρή γλώσσα, ενώ στην πραγματικότητα παραμένει πεισματικά ζωντανή εδώ και χιλιάδες χρόνια.\nΚι επειδή η γλώσσα παραμένει ζωντανή εδώ και χιλιάδες χρόνια, μπόρεσε ο ελληνισμός όλα αυτά τα χρόνια, παρόλο που πέρασε από πολλές «φουρτούνες» και παρόλο που γνώρισε ποικίλους εξανδραποδισμούς – βιαιότερους ή ηπιότερους, παρόλο που πολλές φορές συρρικνώθηκε, να διασωθεί.\nΗ γλώσσα απετέλεσε και αποτελεί έναν από τους σημαντικότερους – αν όχι τον σημαντικότερο – συνεκτικό δεσμό του ελληνισμού όλους αυτούς τους αιώνες. Η ελληνική πολιτισμική ταυτότητα και η ελληνική εθνική μας συνείδηση είναι άμεσα συνυφασμένες με την ελληνική γλώσσα.\nΑλήθεια, θα μπορούσε να είχε επιβιώσει ο ελληνισμός τα χρόνια της Τουρκοκρατίας αν δεν διατηρούσε τη γλώσσα του; Τα δημοτικά τραγούδια σε ποια γλώσσα τραγουδήθηκαν;\nΓνωρίζοντας, μελετώντας, εμβαθύνοντας στην ελληνική γλώσσα, γνωρίζουμε και μαθαίνουμε πλατύτερα και βαθύτερα την ίδια την πολιτιστική μας παράδοση και κληρονομιά. Εμβαθύνουμε όμως και στην πολιτισμική κληρονομία του Δυτικού Πολιτισμού : ο Ανθρωπισμός, η Δημοκρατία, η Ελευθερία, η Ισότητα, η Δικαιοσύνη, η Επιστήμη, το Κάλλος, η Αρμονία, η Φιλοσοφία, η Ιστορία, το Θέατρο, ο Ορθολογισμός κλ.π. γεννήθηκαν στην ελληνική γλώσσα, και οι γεννήτορες τους τις κόμισαν στον παγκόσμιο πολιτισμό‧ είμαστε κοινωνοί όχι απλά της ίδιας της γλώσσας αλλά του ίδιου πολιτισμού.\nΗ ίδια η ελληνική γλώσσα είναι που τροφοδότησε τις υπόλοιπες ευρωπαϊκές γλώσσες με πλήθος λέξεων και ιδεών : history, democracy, philosophy, theatre, harmony, economy, dilemma και αναρίθμητες άλλες σε πολλές άλλες γλώσσες γλώσσες (μπορούμε να φανταστούμε την ιατρική ορολογία χωρίς την ελληνική γλώσσα;) .\nΌλα αυτά δεν είναι εθνικιστικές πομφόλυγες και υπερβολές, αλλά μια πραγματικότητα την οποία μέσα στην τύρβη της καθημερινών προβλημάτων μας συχνά πυκνά παραβλέπουμε. Αρχαία ελληνική, όμως, δεν πρέπει να διδαχθούμε μόνο για το γεγονός ότι αυτή είναι μια σπουδαία γλώσσα ή επειδή οι συγγραφείς της είναι εξίσου σπουδαίοι. Εξάλλου, υπάρχει κι ένας αντίλογος που πρεσβεύει την άποψη ότι μπορούμε να διδαχθούμε όλα αυτά τα σπουδαία σε κείμενα από μετάφραση.\nΜελετώντας και εμβαθύνοντας στην αρχαία ελληνική στην πραγματικότητα κατανοούμε καλύτερα και τη γλώσσα που μιλούμε και γράφουμε. Χωρίς αρχαία ελληνικά φαίνονται δύσχρηστες ή ακατανόητες φράσεις ή εκφράσεις λόγιες και αρχαιοπρεπείς που επιβίωσαν μέχρι σήμερα – ας σκεφτούμε τη χρήση της δοτικής σε συγκεκριμένες εκφράσεις : λόγω, εν δυνάμει, εν δράσει, έργω, εν πάση περιπτώσει, μέσω κτλ.\nΔεύτερο παράδειγμα : η γνώση των αρχικών χρόνων του ρήματος βοηθά σημαντικά στην παραγωγή ομόρριζων λέξεων (ας σκεφτεί κάποιος το μέλλοντα του ρήματος φέρω «οίσω» και την ετυμολογικά συγγενή της λέξη «οισοφάγος»).\nΤρίτο παράδειγμα : πλήθος εκφραστικών και συντακτικών λαθών μπορούν να αποφεύγονται με τη καλή γνώση της σύνταξης τόσο στα αρχαία όσο και στα νέα ελληνικά. Τα παραδείγματα ίσως είναι ατελείωτα, όπως είναι απέραντη η ίδια η γλώσσα. Βέβαια, δεν μπορούμε να απαιτούμε από τα παιδιά να μαθαίνουν αρχαία ελληνικά για να μπορούν μόνο να παράγουν πιο εύκολα ομόρριζες λέξεις. Αλλά και η καθαυτή γλωσσική διδασκαλία (γραμματική και συντακτικό) συντελεί στην ίδια την πνευματική καλλιέργεια : τον εμπλουτισμό των γνώσεων (κυρίως με τη γραμματική), την όξυνση της κριτικής σκέψης και την καλλιέργεια της συνδυαστικής σκέψης (κυρίως με το συντακτικό), τη διάνοιξη της φαντασίας και της δημιουργικής σκέψης (με την απέραντη ποικιλομορφία του συντακτικού και της γραμματικής).\nΔεν μπορούμε, λοιπόν, και δεν πρέπει να αντιμετωπίζουμε τη γλώσσα με χρησιμοθηρικό τρόπο.Δεν είναι άχρηστη και περιττή η διδασκαλία της αρχαίας ελληνική, επειδή δεν πρόκειται ποτέ να συνατήσουμε τον Σωκράτη ή τον Πλάτωνα για να συνομιλήσουμε μαζί τους.\nΗ γλώσσα δεν είναι ένας απλός κώδικας επικοινωνίας. Η γλώσσα είναι όργανο και μέσο έκφρασης πολιτισμού, αποτελεί την ψυχή ενός λαού, είναι η ίδια η ρίζα του. Διδασκόμαστε αρχαία ελληνικά γιατί πλαταίνουν οι ίδιοι οι ορίζοντες με τους οποίους αντικρίζουμε και αντιλαμβανόμαστε τον κόσμο, τον κόσμο που πέρασε, τον κόσμο που ζούμε και τον κόσμο που φιλοδοξούμε να έρθει διαμορφώνοντάς τον. Η διδασκαλία της αρχαίας ελληνικής γλώσσας είναι, ίσως, και μια άσκηση εθνικής αυτοσυνειδησίας.\nΑπολήγοντας, θεωρώ ότι τίθεται κρίσιμο το ερώτημα για το τι παιδεία θέλουμε να παρέχει το σχολείο στα παιδιά μας. Μπορούμε να παραδοθούμε άνευ όρων σε έναν καθαρά ωφελιμιστικό χαρακτήρα της παιδείας που θα παρέχει μια πρόωρη εξειδίκευση και θα δεσπόζει το τεχνοκρατικό πνεύμα; Προφανώς δεν μπορούμε να κωφεύουμε στα αιτήματα των καιρών, καθώς η τεχνολογία και η εξειδίκευση είναι ανάγκες και δεσπόζουσες στη ζωή και ως εκ τούτου και στην εκπαίδευση.\nΘέλουμε πολυδιάστατα καλλιεργημένους νέους που θα συνδυάζουν αρμονικά την επιστημονική εξειδίκευση και επαγγελματική κατάρτιση με την κλασική παιδεία;\nΜπορούμε να εξοβελίσουμε τον Άνθρωπο από το σχολείο;\nΓιατί εξοβελίζοντας την αρχαία ελληνική γλώσσα είναι σαν να αποκόπτουμε τα ελληνόπουλα από τις ρίζες τους, να τα αφήνουμε να μετεωρίζονται και να πελαγοδρομούν στον παγκόσμιο πολτό του πολιτιστικού εξανδραποδισμού. Ίσως οι αρετές της κλασικής παιδείας και του αρχαιοελληνικού ανθρωπισμού να είναι τα ισχυρά όπλα στη φαρέτρα μας απέναντι στις προκλήσεις του σήμερα και του αύριο.\nΥγ1. Θα πρέπει να τονίσουμε ότι ο τρόπος και οι μέθοδοι διδασκαλίας της ελληνικής γλώσσας είναι ένα διαφορετικό ζήτημα από την ίδια την αξία της διδασκαλίας. Ίσως, θα ήταν γονιμότερο ο δημόσιος διάλογος να είχε γίνει γι΄αυτό το θέμα, ώστε να ακουστούν νέες, καινοτόμοι και πρωτότυπες μέθοδοι διδασκαλίας και όχι για την ίδια την αξία και τη χρησιμότητα της διδασκαλίας. (Επιφυλάσσομαι να επανέλθω στο ζήτημα με νεότερο άρθρο)\nΥγ.2. Θεωρώ ότι, όσες αλλαγές γίνουν, θα πρέπει πρωτίστως να γίνουν προς την κατεύθυνση της διαχρονικής διδασκαλίας της ελληνικής γλώσσας και να μην μένουμε μόνο στη διδασκαλία των αριστουργημάτων της κλασικής εποχής. Τα παιδιά του Γενικού Λυκείου στην Α΄και Β΄ Τάξη διδάσκονται μόνο Ξενοφώντα, Θουκυδίδη και Σοφοκλή (αν εξαιρέσουμε το αδίδακτο τα παιδιά της θεωρητικής διδάσκονται και Λυσία, Πλάτωνα και Αριστοτέλη).\nΚωνσταντίνος Μπατσιόλας Ιστορικός –Εθνολόγος, Θεολόγος\nΔημοσιεύτηκε 20 Δεκεμβρίου 2016 4 Ιανουαρίου 2017\nPrevious Post Όταν οι εκπαιδευτικοί μπαίνουν στο μικροσκόπιο, στο μεγεθυντικό φακό και στο σκόπευτρο των γονέων\nNext Post Τα έθιμα των Χριστουγέννων στα Βαλκάνια


Guesthouse Rico Wakayama Ιαπωνία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚαταλύματα σε Wakayama\n5-6, Shintori, Wakayama, Wakayama, Ιαπωνία, 640-8111\nΔιπλό Κρεβάτι σε Μεικτό Κοιτώνα (Double Bed in Mixed Dormitory )\nΜονόκλινος Φουτόν Ιαπωνικού Στυλ Γυναικείος Κοιτώνας Δωμάτιο (Single Futon in Japanese-Style Female Dormitory Room)\nΜονόκλινος Φουτόν Ιαπωνικού Στυλ Ανδρικός Κοιτώνας Δωμάτιο (Single Futon in Japanese-Style Male Dormitory Room)\n4 κουκέτες και 2 φουτόν ή 1...\n8 κουκέτες και 2 φουτόν\nΔιπλό Κρεβάτι σε Μεικτό Κοιτώνα (Double Bed in Mixed Dormitory Room )\nΈχετε κάποια ερώτηση για το Guesthouse Rico;\nΠερισσότερες πληροφορίες για το Guesthouse Rico\nΑν αυτό που ψάχνετε είναι μια ιδιοκτησία σε καλό σημείο της πόλης Γουακαγιάμα, μην ψάχνετε πιο πέρα από το Guesthouse Rico. Το ξενοδοχείο δεν απέχει πολύ από το κέντρο της πόλης: μόλις 1 km, και συνήθως χρειάζεται περίπου 45 λεπτά για να φτάσετε στο αεροδρόμιο. Από τη βολική της τοποθεσία, η ιδιοκτησία προσφέρει εύκολη πρόσβαση σε κορυφαίους προορισμούς της πόλης.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Γουακαγιάμα. Μια επιλογή από εξαιρετικές ανέσεις όπως τα δωρεάν WiFi σε όλα τα δωμάτια, ημερήσιος καθαρισμός, φύλαξη αποσκευών, ασύρματη σύνδεση Wi-Fi σε δημόσιους χώρους, υπηρεσία πλυντηρίου σας περιμένουν στο ξενοδοχείο.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και κρεμάστρα ρούχων, λευκά είδη, καθρέφτης, παντόφλες, ξύλινο/παρκέ δάπεδο προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει φανταστικές εγκαταστάσεις, συμπεριλαμβανομένων των θεματικό πάρκο, μαθήματα σερφ, μπανιέρα με ιαματικό νερό, σπα, μασάζ, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Με την ιδανική του τοποθεσία και τις καταπληκτικές του υπηρεσίες, το Guesthouse Rico θα σας ευχαριστήσει σε πολλά πράγματα.\nΣιδηροδρομικός Σταθμός Wakayama\nΣιδηροδρομικός Σταθμός Kiwa\nΚάστρο Wakayama - 890 m\nΙερό Kishu Toshogu - 4,57 km\nΝαός Kimiidera - 5,31 km\nΙερό Idakiso - 7,31 km\nPorto Europa - 8,67 km\nΙερό Awashima - 11,37 km\nΝήσος Tomogashima - 16,25 km\nΚΡΙΤΙΚΕΣ ΣΤΗΝ AGODA (107)ΚΡΙΤΙΚΕΣ ΣΤΗΝ BOOKING.COM (460)\nΜονόκλινος Φουτόν Ιαπωνικού Στυλ Γυναικείος Κοιτώνας Δωμάτιο\nΜονόκλινος Φουτόν Ιαπωνικού Στυλ Ανδρικός Κοιτώνας Δωμάτιο\nHENG-CHI από Κίνα\nHengWei από Ταϊβάν\nKo-Tun από Χονγκ Κονγκ\nLI-LING από Ταϊβάν\npatricia από Αργεντινή\nPOJUNG από Ταϊβάν\nΣιδηροδρομικός Σταθμός Wakayama στα 1.08 χλμ.


Golden Princess ┃ Τρέχουσα τοποθεσία και θέση του Princess Cruises\nΤρέχουσα τοποθεσία και θέση της Χρυσής Πριγκίπισσας\nΠού είναι η τρέχουσα θέση της Golden Princess;\nΔείτε την τρέχουσα τοποθεσία του Golden Princess. Η θέση του Golden Princess μπορεί να προσδιοριστεί με ακρίβεια από τους χάρτες του VesselFinder και της MarineTraffic. Έτσι είστε πάντα καλά ενημερωμένοι, πού βρίσκεται το αγαπημένο σας πλοίο.\nΚριτική και προδιαγραφές του Golden Princess\nΟλική χωρητικότητα 108865 gt


Green Natural Beauty: Βότανα & Φυτά: Οι τρόποι χρήσης τους\nΚάθε βότανο και φυτό, ως γνωστό, περιέχει πολλές θεραπευτικές ιδιότητες χάρη στα πολύτιμα θρεπτικά συστατικά που βρίσκονται στα διάφορα μέρη του (άνθη, ρίζες, σπόρους, καρπούς, φύλλα, φλοιό κλπ.). Τα πιο γνωστά φυτικά σκευάσματα που χρησιμοποιούμε είναι τα αιθέρια έλαια και τα φυτικά έλαια και βούτυρα, τα οποία συνήθως παρασκευάζονται με πολύπλοκες διαδικασίες (εκχύλιση, έκθλιψη ή απόσταξη).\nΜπορούμε, όμως, να φτιάξουμε εύκολα στο σπίτι και άλλα βοτανικά σκευάσματα που να περιέχουν πολλές από αυτές τις δραστικές φυτικές ουσίες. Οι τρόποι είναι πολλοί, άλλοι πιο εύκολοι και γρήγοροι και άλλοι λίγο πιο περίπλοκοι και χρονοβόροι… Το μόνο που χρειάζεται είναι τα κατάλληλα μέρη από ένα βότανο και ένας διαλύτης (νερό, φυτικό έλαιο, αλκοόλ ή γλυκερίνη) στον οποίο θα εκχυλιστούν τα φυτικά συστατικά…\nΤρόποι παρασκευής βοτανικών σκευασμάτων…\nΧρησιμοποιώντας ως διαλύτη το νερό μπορούμε να φτιάξουμε ένα έγχυμα (infusion), ένα αφέψημα (decoction), ένα υδροδιάλυμα (hydrosol) ή ένα απλό ανθόνερο (floral water). Στην ουσία μουλιάζουμε τα κατάλληλα μέρη ενός φυτού (αποξηραμένου ή φρέσκου) σε μια ποσότητα νερού και με ψυχρή ή θερμή μέθοδο εκχύλισης, απόσταξη ή έκθλιψη λαμβάνουμε ένα υδατικό διάλυμα, το οποίο περιέχει πολλές από τις θεραπευτικές ουσίες του φυτού που χρησιμοποιήσαμε.\nΑν χρησιμοποιήσουμε ως διαλύτη ένα φυτικό λάδι φτιάχνουμε εμποτισμένα φυτικά λάδια (infused oils). Μουλιάζουμε (εμποτίζουμε) τα μέρη ενός φυτού σε κάποιο φυτικό έλαιο, και με ψυχρή ή θερμή μέθοδο εκχύλισης παίρνουμε ένα ακόμη πιο πλούσιο φυτικό λάδι, αφού συνδυάζει τις θεραπευτικές ιδιότητες τόσο του λαδιού διαλύτη όσο και του φυτού που χρησιμοποιήσαμε. (π.χ., Πώς φτιάχνω λάδι χαμομηλιού).\nΜε διαλύτη το αλκοόλ παίρνουμε ένα φυτικό βάμμα (herbal tincture). Εδώ μουλιάζουμε τα μέρη ενός φυτού σε αλκοόλ ή καθαρό οινόπνευμα και παίρνουμε ένα αλκοολικό εκχύλισμα (βάμμα) πολύ δυνατό, το οποίο περιέχει τα δραστικά συστατικά του φυτού.\nΤέλος, με τη γλυκερίνη ως διαλύτη παίρνουμε ένα (υδρο)γλυκερινικό εκχύλισμα ή εμπότισμα (glycerine extract) που διαθέτει όλα τα δραστικά συστατικά του φυτού που χρησιμοποιήσαμε αλλά και τις καλλυντικές ιδιότητες της γλυκερίνης.\nΠώς μπορούμε να χρησιμοποιήσουμε τα βοτανικά σκευάσματα που θα φτιάξουμε…\nΣχεδόν όλα τα βοτανικά σκευάσματα μπορούμε να τα χρησιμοποιήσουμε και εσωτερικά και εξωτερικά.\nΜπορούμε να τα χρησιμοποιήσουμε ως πρώτη ύλη για να φτιάξουμε τα δικά μας σπιτικά χειροποίητα καλλυντικά και σαπούνια, με πολύ ευεργετικά αποτελέσματα για το πρόσωπο, το σώμα και τα μαλλιά.\nΕγχύματα, αφεψήματα, hydrosols και ανθόνερα (που έχουν ως βάση το νερό) μπορούμε να τα χρησιμοποιήσουμε αυτούσια ως λοσιόν, μαλακτικό μαλλιών, για τον αρωματισμό του χώρου και των ρούχων κλπ. (Περισσότερες πληροφορίες για τη χρήση των ανθόνερων και των hydrosol υπάρχουν εδώ).\nΤα εμποτισμένα λάδια μπορούν επίσης να χρησιμοποιηθούν αυτούσια για τη φροντίδα του σώματος, του προσώπου και των μαλλιών.\nΌλοι μας γνωρίζουμε ότι ένα ζεστό ρόφημα (έγχυμα ή αφέψημα ενός βότανου) μπορεί να καταπραΰνει ένα κρυολόγημα ή τη φαρυγγίτιδα, πεπτικά προβλήματα, και γενικότερα για να αντιμετωπίσουμε πολλές οργανικές διαταραχές.\nΑφεψήματα, εγχύματα, hydrosols και ανθόνερα χρησιμοποιούνται επίσης στη μαγειρική και ζαχαροπλαστική.\nΤα φυτικά βάμματα θεωρούνται πολύ αποτελεσματικά θεραπευτικά σκευάσματα που χρησιμοποιούνται για την αντιμετώπιση πολλών ασθενειών και παθήσεων. Απαιτείται όμως προσοχή στη χρήση του καθώς είναι πολύ ισχυρά εκχυλίσματα με βάση το αλκοόλ ή το καθαρό οινόπνευμα. Τα χρησιμοποιούμε πάντα διαλυμένα σε νερό (μερικές σταγόνες σε μια μεγαλύτερη ποσότητα νερού).\nΓια να είναι πραγματικά αποτελεσματικά και καλής ποιότητας τα βοτανικά σκευάσματά μας, χωρίς δυσάρεστες παρενέργειες, θα πρέπει να λάβουμε υπόψη μας τα εξής:\nΠοιο βότανο να χρησιμοποιήσω; Αρχικά θα πρέπει γνωρίζουμε καλά τις ιδιότητες του κάθε βότανου ή φυτού που θα χρησιμοποιήσουμε. Έτσι, θα είμαστε σίγουροι ότι θα είναι αποτελεσματική η χρήση του, κατάλληλο για τις ανάγκες μας και χωρίς δυσάρεστα αποτελέσματα.\nΕσωτερική ή εξωτερική χρήση; Ο τρόπος χρήσης του θα καθορίσει και την αναλογία βοτάνου / διαλύτη. Για παράδειγμα, αν θέλουμε να φτιάξουμε ένα έγχυμα ή αφέψημα για εσωτερική χρήση θα χρησιμοποιήσουμε μικρότερη ποσότητα βοτάνου, ενώ για εξωτερική χρήση θέλουμε η περιεκτικότητα του σκευάσματός μας σε δραστικά συστατικά να είναι μεγαλύτερη και γι’ αυτό χρησιμοποιούμε μεγαλύτερη ποσότητα βοτάνου. Πολλές φορές, ίσως χρειαστεί να επαναλάβουμε τη διαδικασία εκχύλισής του για περισσότερες φορές προσθέτοντας νέο βότανο, προκειμένου να πάρουμε ένα πολύ δυνατό διάλυμα.\nΠώς επιλέγουμε τον διαλύτη. Ανάλογα με τα δραστικά συστατικά που θέλουμε να εκχυλίσουμε θα χρησιμοποιήσουμε και τον ανάλογο διαλύτη. Για παράδειγμα, οι ρητίνες και τα αλκαλοειδή διαλύονται ευκολότερα σε αλκοόλ, ενώ τα αιθέρια έλαια σε νερό. Στο λάδι διαλύονται τα αιθέρια έλαια, τα φλαβονοειδή, οι ρητίνες και οι χρωστικές των φυτών.\nΑποξηραμένα ή χλωρά βότανα; Η επιλογή του διαλύτη καθορίζει σε κάποιο βαθμό και την επιλογή αποξηραμένου ή φρέσκου φυτού. Έτσι, τα βάμματα φτιάχνονται σχεδόν από όλα τα αποξηραμένα βότανα και από μερικά μόνο φρέσκα. Για εμποτισμένα λάδια χρησιμοποιούμε συνήθως αποξηραμένα βότανα ή μέρη φρέσκων βοτάνων με λίγη υγρασία (φροντίζουμε πάντως να μην μείνει καθόλου υγρασία στο βότανο όταν είναι χλωρό για να μην μας χαλάσει το λάδι). Υπάρχουν όμως και μερικά βότανα (όπως το βαλσαμόχορτο) που χρησιμοποιούνται μόνο φρέσκα.\nΘερμή ή ψυχρή μέθοδος; Η επιλογή του κατάλληλου τρόπου εκχύλισης καθορίζεται από το είδος των συστατικών που περιέχουν τα βότανα αλλά και από τα μέρη του φυτού που θα χρησιμοποιήσουμε. Για παράδειγμα, τα σάκχαρα και οι πρωτεΐνες καταστρέφονται από την υψηλή θερμοκρασία και γι’ αυτό πρέπει να φτιάχνουμε σκευάσματα με ψυχρή μέθοδο, ενώ άλλα συστατικά χρειάζονται θερμή μέθοδο προκειμένου να εξαχθούν από το φυτό. Επίσης, μερικά μέρη του φυτού είναι ευαίσθητα στη θερμότητα (όπως τα άνθη), ενώ άλλα (ρίζες, σκληρά φύλλα, φλοιός) απαιτούν θερμότητα για να εκχυλιστούν τα ενεργά συστατικά τους.\nΔιαφορετική διάρκεια ζωής. Δεν έχουν όλα τα βοτανικά σκευάσματα την ίδια διάρκεια ζωής. Αυτά που έχουν εκχυλιστεί σε νερό έχουν πολύ μικρή διάρκεια ζωή, συνήθως μερικές μέρες, γιατί στο νερό αναπτύσσονται εύκολα βλαβεροί μικροοργανισμοί (μούχλα, βακτήρια, μύκητες). Εξαίρεση αποτελούν τα hydrosols, που διατηρούνται για μεγαλύτερο χρονικό διάστημα. Τα εμποτισμένα λάδια έχουν μεγαλύτερη διάρκεια ζωής (6 μήνες έως 2 χρόνια), αλλά και πάλι εξαρτάται από το φυτικό λάδι που θα χρησιμοποιήσουμε ως διαλύτη αλλά και τον τρόπο παρασκευής του εμποτισμένου λαδιού. Τα βάμματα και τα εκχυλίσματα γλυκερίνης έχουν μεγαλύτερη διάρκεια ζωής.\nΤρόπος αποθήκευσης. Όλα τα βοτανικά σκευάσματα καλό είναι να τα φυλάμε σε σκουρόχρωμα μπουκάλια για να μην αλλοιωθούν τα συστατικά τους από το φως, και σε σκιερό και δροσερό μέρος. Ένας καλός τρόπος αποθήκευσης (ιδιαίτερα για τα σκευάσματα με βάση το νερό και το λάδι) είναι το ψυγείο. Φυσικά πάντα κολλάμε ετικέτα πάνω στο μπουκάλι με τα συστατικά του σκευάσματός μας και την ημερομηνία παρασκευής του για να μπορούμε έτσι να υπολογίσουμε και τη διάρκεια ζωής του. Εννοείται πως αν αντιληφθούμε οποιαδήποτε αλλοίωση στο χρώμα, στην υφή και την μυρωδιά του σκευάσματος το πετάμε για να μην μας προκαλέσει ερεθισμούς και δυσάρεστα προβλήματα.\nΌταν αρχίσουμε να εξοικειωνόμαστε με τις διάφορες τεχνικές και μάθουμε τις ιδιότητες του κάθε βότανου, μπορούμε να φτιάξουμε βοτανικά σκευάσματα σε πολλούς συνδυασμούς, ανάλογα με τις προσωπικές μας προτιμήσεις και ανάγκες, χρησιμοποιώντας μείγματα διαφορετικών βοτάνων ή διαλυτών.\nΠάντως, η παρασκευή ακόμη και του πιο απλού βοτανικού διαλύματος είναι μια πραγματικά γοητευτική διαδικασία με θαυμαστά αποτελέσματα που αξίζει να τη δοκιμάσουμε…\nΑναρτήθηκε από Green Natural Beauty στις 1:39 μ.μ.\naggelikh 7 Ιανουαρίου 2016 - 10:55 π.μ.\nμού άρεσε πάρα πολύ τό συγκεκριμένο άρθρο..είναι τό πίο καλύτερο έως τώρα πού έχω διαβάσει.Συνήθως μπερδεύουμε πράγματα πού είναι πολύ απλά καί κατανοητά με πολύπλοκες διαδικασίες πού μπερδεύουν τον αναγνώστη.πολύ καλό!!\nGreen Natural Beauty 8 Ιανουαρίου 2016 - 10:49 π.μ.\nΕυχαριστώ για τα καλά λόγια.. Αυτός ήταν και ο λόγος που έγραψα το κείμενο: ήθελα, όσο μπορώ και όσο μου επιτρέπουν οι γνώσεις μου, να ξεκαθαρίσω λίγο κάποια πράγματα που πολλές φορές, πράγματι, παρουσιάζονται μπερδεμένα ή με ελλείψεις.. :)


ΑΟ Χαλκίς: Έναρξη συνεργασίας με Κ. Χατζέλη & Γ. Βάρκα\nΚώστας Λαγός 9 Οκτωβρίου 2021 9 Οκτωβρίου 2021 0308\nΟ ΑΟ Χαλκίς ανακοίνωσε την έναρξη συνεργασίας με τους Κώστα Χατζέλη και Γιάννη Βάρκα, ως συνεργάτες του Παναγιώτη Τοκπασίδη στο προπονητικό τιμ.\nΑναλυτικά το σχετικό δελτίο τύπου του ΑΟΧ:\n‘Σας ενημερώνουμε ότι οι άμεσοι συνεργάτες του Παναγιώτη Τοκπασίδη για αυτή την αγωνιστική περίοδο θα είναι οι Χατζέλης Κώστας ως Βοηθός Προπονητή και ο Βάρκας Γιάννης ως Προπονητής Τερματοφυλάκων.\nΟ Κώστας (δίπλωμα UEFA B) έχει θητεύσει ως Προπονητής, ως Βοηθός Προπονητή και ως Προπονητής Ακαδημιών τα τελευταία 9 χρόνια σε αρκετούς συλλόγους της ευρύτερης περιοχής της Μυτιλήνης από όπου κατάγεται. Ο Αιολικός Μυτιλήνης είναι μία από αυτές τις ομάδες.\nΟ Κώστας θα αναλάβει επίσης το πόστο ενός εκ των Προπονητών της νεοσύστατης ακαδημίας μας.\nΟ Γιάννης (δίπλωμα UEFA C) είναι γνωστός σε όλους μας για την εξαιρετική δουλειά που κάνει ως προς την εκγύμναση τερματοφυλάκων, αλλά και την προϋπηρεσία του σε πολλές ομάδες της περιοχής μας και δεν χρειάζονται ιδιαίτερες συστάσεις.\nΤους καλωσορίζουμε στην ομάδα και τους ευχόμαστε να είναι υγιείς και να πετύχουμε όλοι μαζί τους στόχους που έχουμε θέσει’.\nΣαν Σήμερα (11/3/2012): ΑΟ Χαλκίς-Πανναυπλιακός 0-0


Τα δημοσιονομικά στο Eurogroup – www.ekdoxes.gr\nΤα δημοσιονομικά στο Eurogroup\nΗ δημοσιονομική κατάσταση στην Ισπανία και την Πορτογαλία και η γενική οικονομική κατάσταση στην ευρωζώνη αναμένεται να κυριαρχήσουν στο σημερινό Eurogroup που συνέρχεται στις Βρυξέλλες.\nΕπίσης, στον απόηχο του βρετανικού δημοψηφίσματος και τις επιπτώσεις του στην ευρωζώνη, οι υπουργοί Οικονομικών αναμένεται να συζητήσουν για τις προοπτικές της ανάπτυξης και την κατάσταση στις αγορές, στη βάση παρουσίασης από την ΕΚΤ και την Επιτροπή.\nΤο θέμα της Ελλάδας δεν βρίσκεται στην ατζέντα του σημερινού Eurogroup, είχε αναφέρει την περασμένη Παρασκευή 8/07 ανώτερος αξιωματούχος της ευρωζώνης, λέγοντας χαρακτηριστικά «δεν σκοπεύουμε να συζητήσουμε το θέμα της Ελλάδας πριν τον Σεπτέμβριο». «Καμία σημαντική καθυστέρηση» δεν υπάρχει προς το παρόν στην εφαρμογή των προαπαιτουμένων που θα ξεκλειδώσουν την υποδόση των 2,8 δισ. ευρώ, είχε επισημάνει ο ίδιος αξιωματούχος της ευρωζώνης, σημειώνοντας ωστόσο ότι οι ελληνικές αρχές πρέπει να προχωρήσουν μια σειρά ζητημάτων.\nPrevious article Τσίπρας: Η Ελλάδα μπαίνει σε νέα εποχή\nNext article Στην Κύπρο ο Πρόεδρος της Δημοκρατίας


Σοφάδες - Βικιπαίδεια\nΣυντεταγμένες: 39°20′07″N 22°05′30″E / 39.33528°N 22.09167°E / 39.33528; 22.09167\nΟι Σοφάδες είναι κωμόπολη του Δήμου Σοφάδων της Περιφερειακής Ενότητας Καρδίτσας στην Περιφέρεια Θεσσαλίας (πρόγραμμα Καλλικράτης).\nΑπό το 1999 έως το 2010, σύμφωνα με την τότε διοικητική διαίρεση της Ελλάδας, αποτέλεσε την έδρα του ομώνυμου Δήμου. Η κωμόπολη έχει μόνιμο πληθυσμό 6.045 κατοίκους (συνυπολογίζοντας τον καταυλισμό Ρομά), σύμφωνα με την Απογραφή του 2011 και είναι η δεύτερη σε πληθυσμό πόλη του νομού μετά την Καρδίτσα.\nΟι Σοφάδες απέχουν 286 χλμ. από την Αθήνα και 215 χλμ. από τη Θεσσαλονίκη, καθώς και 68 χλμ. από τη Λαμία και 14 χλμ. από την Καρδίτσα. Συνδέονται με την Καρδίτσα και την Αθήνα μέσω του αυτοκινητοδρόμου Α3 Κεντρικής Ελλάδας, αλλά και μέσω του σιδηροδρομικού δικτύου. Οι Σοφάδες αποτελούν, εκτός από συγκοινωνιακό, και εμπορικό σταυροδρόμι, καθώς από εκεί διέρχονται οι μεγαλύτερες ποσότητες βαμβακιού της Ελλάδας.\nΟι σημαντικοί οδοί των Σοφάδων είναι η Κιερίου, η Αγ. Γεωργίου και η Πλαστήρα.\nΤο όνομα της πόλης θεωρείται ότι προέρχεται από τους «σοφάδες», τα μικρά τσιμεντένια καναπεδάκια που κατασκεύαζαν οι κάτοικοι για να ξεκουράζονται, κυρίως το καλοκαίρι. Η ονομασία αυτή χρονολογείται στα μέσα του 15ου αιώνα, ενώ εντοπίζεται και σε τουρκικά έγγραφα, που ανήκαν πιθανώς σε τσιφλικάδες της περιοχής.\nΟι Σοφάδες σχεδόν εξαφανίστηκαν κατά τον καταστροφικό σεισμό του 1954, καθώς οι κάτοικοι αναγκάστηκαν να χτίσουν εξ ολοκλήρου καινούριες κατοικίες.\nΙδιαίτερο αναπτυξιακό και τουριστικό ενδιαφέρον αναμένεται να δημιουργήσει το «Καραγκούνικο Παραδοσιακό Χωριό», μια προσπάθεια των εν Αθήναις Σοφαδιτών για την ανάπτυξη της περιοχής. Πρόκειται για μια ολοκληρωμένη τουριστική μονάδα που θα έχει τη μορφή ενός μικρού χωριού.\nΕξέλιξη πληθυσμού Σοφάδων\n↑ Ελληνική απογραφή Θεσσαλίας-Άρτας 1881, σελ. 35\n↑ Υπουργείο Εθνικής Οικονομίας, Διεύθυνσις Στατιστικής, "Πληθυσμός του Βασιλείου της Ελλάδος, κατά την Απογραφήν της 19 Δεκεμβρίου 1920", εκ του Εθνικού Τυπογραφείου, Εν Αθήναις 1921. Επίσης: "Πληθυσμός του Βασιλείου της Ελλάδος, κατά την Απογραφήν της 19 Δεκεμβρίου 1920", σελ. 27 Πίνακας ιβ΄\nΑνακτήθηκε από "https://el.wikipedia.org/w/index.php?title=Σοφάδες&oldid=8755551"\nΚωμοπόλεις του νομού Καρδίτσας\nΤελευταία τροποποίηση 11:37, 26 Μαρτίου 2021.


Βρήκαν πολεμικό αεροπλάνο του Β' Παγκοσμίου ανοιχτά της Ρόδου - iNotos.gr\nΒρήκαν πολεμικό αεροπλάνο του Β’ Παγκοσμίου ανοιχτά της Ρόδου\nΈνα ακόμα γερμανικό αεροσκάφος που κατέπεσε κατά τον Β’ Παγκόσμιο Πόλεμο, ανακαλύφθηκε ανοιχτά της Ρόδου.\nΟ συντάκτης μάλιστα αναφέρει πως όλες οι πόρτες της ατράκτου είναι ακόμα κλειστές και τα παράθυρα είναι τόσο μικρά που δεν μπορεί κανείς να εισχωρήσει για να δει πως είναι το περιεχόμενό του. Το πιο πιθανό είναι το αεροσκάφος που βρέθηκε στην Ρόδο να μετέφερε αλεξιπτωτιστές ή να ταξίδευε μόνο με το τριμελές πλήρωμά του.\nΤο JU- 52 ήταν αεροσκάφος της γερμανικής βιομηχανίας Junkers. Κατασκευάστηκε από το 1931 μέχρι το 1945 όταν και καταστράφηκαν οι εγκαταστάσεις παραγωγής του. Κατά τον Β’ Παγκόσμιο Πόλεμο τα περισσότερα αεροσκάφη κατασχέθηκαν για στρατιωτική χρήση, ενώ η παραγωγή συνεχίστηκε επίσης για στρατιωτικούς σκοπούς.\nΜετά τον GDPR, η επόμενη μεγάλη μάχη για...\nΝέο κενό ασφαλείας στο Messenger


Η Bethesda ετοιμάζεται να αποκαλύψει ένα νέο παιχνίδι - Unboxholics.com\nΗ Bethesda ετοιμάζεται να αποκαλύψει ένα νέο παιχνίδι\nΕνδέχεται να είναι νέο Fallout\n24 Feb 2019 16:39\nΔεκάδες φορές στο παρελθόν, ηλεκτρονικά καταστήματα έχουν αποκαλύψει παιχνίδια πριν τις επίσημες ανακοινώσεις τους. Το πιο πρόσφατο αξιοσημείωτο παράδειγμα έρχεται από την E3 2018, όπου η αλυσίδα καταστημάτων Walmart αποκάλυψε πάρα πολλά παιχνίδια που έπειτα είδαμε να αποκαλύπτονται επίσημα στην έκθεση. Το ίδιο συνέβη ξανά κατά κάποιον τρόπο με το Amazon που αποκάλυψε ένα επερχόμενο παιχνίδι της Bethesda.\nΣυγκεκριμένα, παρατηρητικοί χρήστες εντόπισαν πως το Amazon ανάρτησε τρείς καταχωρήσεις για παιχνίδια της Bethesda, μια για το PS4, μια για το Xbox One και μια για το PC αντίστοιχα. Πρόκειται για έναν τίτλο, λοιπόν, ο οποίος θα έρθει στις τρείς εν λόγω πλατφόρμες.\nΤο αξιοσημείωτο είναι πως οι καταχωρήσεις συνοδεύονται από ένα βίντεο αντίστροφης μέτρησης, όπως βλέπουμε συνήθως σε trailer των παιχνιδιών της σειράς Fallout.\nΠολλοί εικάζουν πως θέλοντάς να τραβήξει τα φώτα της δημοσιότητας από το καταστροφικό ντεμπούτο του Fallout 76 και έπειτα από την θετική ανταπόκριση του κοινού στο The Outer Worlds, ίσως η εταιρία ετοιμάζει κάποιο remaster των Fallout 3 ή Fallout New Vegas,.\nΈνα άλλος χρήστης επισήμανε πως τα αρχικά E01, T03 και S02 αποτελούν αναγραμματισμό του TES που σημαίνει The Elder Scrolls. Αν η θεωρεία αυτή είναι αληθινή ίσως πρόκειται για placeholders που σύντομα θα φιλοξενήσουν τις προ-παραγγελίες του The Elder Scrolls VI που αποκαλύφθηκε στην E3.\nΌτι και αν ισχύει τελικά, φαίνεται πως η ανακοίνωση κάποιου νέο παιχνιδιού από την Bethesda βρίσκεται προ των πυλών. Μείνετε συντονισμένοι στο Unboxholics.com για να μάθετε τι ετοιμάζει η εταιρία.\nTags: bethesda amazon\nRage 2: Κυκλοφόρησε το πρώτο μεγάλο expansion “Rise of the Ghosts”\nFallout 76: Αποσύρονται μερικά από τα συλλεκτικά κράνη εξαιτίας της…μούχλας\nFallout 76: Εξοργισμένη ξανά η κοινότητα με το in-game ψυγείο που κοστίζει $7


ΣΗΜΑΝΤΙΚΑ NEA: Μια σύντομη ανασκόπιση των τελευταίων 20 ετών....\nΓΙΑ ΝΑ ΘΥΜΟΜΑΣΤΕ ΚΑΙ ΝΑ ΜΗΝ ΞΕΧΝΑΜΕ...\nΜια σύντομη ανασκόπιση των τελευταίων 20 ετών, μέσα σε 5 σελίδες…\nΟι προβατόμορφοι Αρχιερείς της καταστροφής, του ολέθρου και του ξεπατώματος της Ελλάδας από άκρη σε άκρη, έχουν αρχίσει απ’ ότι δείχνουν τα πράγματα, να ενορχηστρώνουν πάλι την πολυπαιγμένη -ομολογουμένως όμως πετυχημένη- παράσταση του ... «άιντε θύμα, άιντε ψώνιο, άιντε σύμβολο αιώνιο».\nΑς κάνουμε όμως μία μικρή αναδρομή/μετανάλυση των τελευταίων ... 20 ετών και κάτι, μπας και τελικά κάποια στιγμή το ... αιώνιο σύμβολο πάψει να είναι ... αιώνιο θύμα και αιώνιο ψώνιο.\nΚώστας Σημίτης: Πρόεδρος του ΠΑΣΟΚ και πρωθυπουργός.\nΗ πραγματική πηγή -(μαζί με τους συντρόφους του)- της καταστροφής της Ελλάδας\nΜερικά μόνο από τα επιτεύγματά του!!!\n- Παράδοση του Οτσαλάν στους γειτόνους μας.\n-"Ευχαριστώ" στους Αμερικάνους και Γκριζάρισμα των Ιμίων.\n- Θάψιμο της Ελλάδας, βάζοντάς την χώρα στην Ευρωζώνη με πλάγια μέσα και ψευδή στοιχεία, με τη βοήθεια της Goldman Sachs και των swaps.\n-Επί πρωθυπουργίας του το 2003, ο Υπ. Εξωτερικών της κυβέρνησής του, Γ. Παπανδρέου υπέγραψε το Δουβλίνο ΙΙ,\n-ακόμα μία- ταφόπλακα για την Ελλάδα.\n-Σκάνδαλο του χρηματιστηρίου. Εκείνη την εποχή (1999-2003) τα αποθεματικά των ασφαλιστικών ταμείων παίχτηκαν στον τζόγο του χρηματιστηρίου και κατέληξαν σε τσέπες ξένων και ντόπιων κερδοσκόπων. Η ζημιά των ασφαλιστικών ταμείων ξεπέρασε τα 10 δισ. ευρώ.\n-«Οργάνωση» του … ξέφρενου πάρτυ μιζών με την επωνυμία …. «Ολυμπιακοί αγώνες» …..\n-Και πολλά πολλά πολλά... άλλα.\nΟ κύριος αυτός σήμερα απολαμβάνει τους "κόπους" του. ...........\nΚώστας Καραμανλής: Πρόεδρος της Ν.Δ. και πρωθυπουργός.\nΤο λεγόμενο "Εθνικό Κεφάλαιο" σύμφωνα με τον Πάνο Καμμένο.\n-Κήρυξε τον "ανένδοτο" στους Νταβατζήδες με ορμητήριο το ... σουβλατζίδικο του ... Μπαϊρακτάρη.\n-Στο Δημόσιο έγιναν διορισμοί ακόμα και των …. Κουνελιών (για να την παραγωγή ντε)\n-Ενώ γνώριζε τα πεπραγμένα του Σημίτη και των συν αυτώ, δεν .... κουνήθηκε φύλλο.\n-Η κυβέρνησή του ήταν, του "άσ’ το για αργότερα"\n-Εισήγαγε το άθλημα του άλματος εις βάθος ή εις το κενό (βλ. Χρ. Ζαχόπουλος)\n-Το 2008 ανοίγει ο χορός των ανακεφαλαιοποιήσεων των τραπεζών με το πακέτο Αλογοσκούφη των 28 δις, και το βιολί αυτό συνεχίστηκε επί των ημερών Παπανδρέου και Σαμαρά, όπου το ιδιωτικό χρέος των τραπεζών, ΒΡΩΜΙΚΑ μετατράπηκε σε δημόσιο χρέος εκατοντάδων δις που καλέστηκε να τα πληρώσει, ποιος άλλος;;;\nΤο αιώνιο θύμα …. ο Ελληνικός λαός.\n-Επι κυβερνήσεώς του κάηκε η μισή Πελοπόννησος από τον στρατηγό … άνεμο.\n-«Παραιτήθηκε» ……. Παραδίδοντας την εξουσία στον εντεταλμένο δήμιο της Ελλάδας Γ. Παπανδρέου.\n-Κατηγορήθηκε για δημοσιονομική κραιπάλη και δημοσιονομικό εκτροχιασμό.\n-Έκτοτε ……. Έχασε την λαλιά του διότι … είτε ήπιε το αμίλητο νερό, είτε του ξεράθηκε η γλώσσα, είτε κουφάθηκε, είτε όλα τα προηγούμενα μαζί.\nΩς εκ θαύματος αυτή την έβρισκε (την λαλιά του) μόνο για να ψηφίζει τα πάντα που έφερναν οι διάδοχες αυτού κυβερνήσεις.\nΜε απλά λόγια και μονολεκτικά ΝΑΙ (σε όλα)\n-Επίσης διαδίδεται και ακούγεται πως πίσω από την συνεργασία Συριζα Ανελ ήταν η αφεντιά του.\nΟ Γιώργος Παπανδρέου: Πρόεδρος -(βραχείας διάρκειας)- του ΠΑΣΟΚ και πρωθυπουργός.\n-Ήταν ο εντεταλμένος Νεοταξίτης και Ολετήρας της Ελλάδας.\n-Χλευάστηκε πως ενώ έτρεχε μόνος του, ερχόταν πάντα δεύτερος.\nΌμως, έτσι ήταν γραμμένο το σενάριο για το …. Αιώνιο σύμβολο και αιώνιο θύμα. …….\n-Υπήρξε πρώην υπουργός –εν είδη προπόνησης- σε πολλά πόστα επί κυβερνήσεων Σημίτη.\n-Ως Υπουργός Εξωτερικών υπέγραψε το εθνοκτόνο Δουβλίνο ΙΙ.\n-Ξεκίνησε τον «αγώνα» κατάληψης της εξουσίας τρέχοντας σε διαδηλώσεις και επιδιώκοντας να παρουσιάζεται με πρησμένα και δακρύβρεκτα μάτια –από τα χημικά- ως άλλη Μάρθα Βούρτση.\n-Εξαπάτησε το …. Αιώνιο θύμα, λέγοντάς του το περίφημο «Λεφτά Υπάρχουν»…\n-Κατασυκοφάντησε την Ελλάδα σε όλης της γης τα μέρη πως είναι μία διεφθαρμένη χώρα.\n-Στην θητεία του παραποιούνται τα στοιχεία της ΕΛΣΤΑΤ μέσω του Γεωργίου ώστε να φανεί πως το ¨πλοίο¨ είχε ¨ξωκίλει¨ και πως είχε δήθεν ανάγκη …. ¨ρυμούλκησης¨ για να μη ¨βυθιστεί¨.\n-Έβαλε την Ελλάδα στο ΔΝΤ, και άνοιξε τον δρόμο για το ξεπούλημα, την κατοχή και την υποταγή της χώρας.\n-Επέβαλλε στην χώρα με την κυβέρνησή του ΠΑΣΟΚ το Α’ Μνημόνιο με τον νόμο 3845/2010\n-Έκτοτε τυγχάνει υψηλής προστασίας ως εξέχων στέλεχος της ΝΤΠ και επιδιώκει να εμπλακεί πάλι στα πολιτικά πράγματα της χώρας ….\nΈτσι για χόμπι …. Και όχι μόνον.\n11 Νοεβρίου του 2011\n-Μετά την παραίτηση του Παπανδρέου από την πρωθυπουργία, τον Νοέμβριο του 11 την κυβέρνηση αναλαμβάνει ο Λουκάς Παπαδήμος τραπεζικό στέλεχος με την στήριξη των κομμάτων του ΠΑΣΟΚ, της Νέας Δημοκρατίας και του Λαϊκού Ορθόδοξου Συναγερμού.\n-Πρόεδρος του ΠΑΣΟΚ παρέμενε ακομα ο Παπανδρέου, Πρόεδρος της Ν.Δ. ήταν ο μέχρι εκείνη την στιγμή «αντιμνημονιακός» Αντ. Σαμαράς και Πρόεδρος του ΛΑΟΣ ήταν ο Γ. Καρατζαφέρης ο οποίος μάλιστα, μετέπειτα ομολόγησε πως ο Παπαδήμος ήταν δική του επιλογή και την επέβαλε στους άλλους δύο αρχηγούς με το σκεπτικό πως ως τεχνοκράτης και τραπεζικός που ήταν μέσα στα πράγματα θα … βοηθούσε την κατάσταση …… και την «βοήθησε» ….\n-Η συγκυβέρνηση Παπαδήμου ήταν εκείνη που έφερε και ψήφισε το 2 μνημόνιο με τον Ν. 4046/2012.\nΑντώνης Σαμαράς: Προεδρος της Ν.Δ. και πρωθυπουργός\n-Συγκρότησε –μέχρι εκείνη την στιγμή (πριν αναλάβουν οι Τσιπροκαμμένοι)- την σκληρότερη κυβέρνηση μαζί με τον Βαγγ. Βενιζέλο (τον πιο μοχθηρό και πανούργο πολιτικό) που είχε γνωρίσει μέχρι τότε ο τόπος.\nΑυτόν τον τύπο που ήταν ο εμπνευστής του νόμου περί ευθύνης υπουργών το 2003, και που ήταν ο «μέγιστος» των ταχυδακτυλουργών στις … εξαφανίσεις όπως π.χ της λίστας Λαγκάρντ.\nΟ συγκεκριμένος ήταν ο εμπνευστής του ΕΝΦΙΑ.\nΤο βιογραφικό του δε, είναι πλούσιο από ….. πολιτικά «θαύματα».\n-Επί της εποχής πρωθυπουργίας Σαμαρά, άρχισε το γδάρσιμο των Ελλήνων, το ξεπούλημα του τόπου, η εφαρμογή των μνημονίων 1 κ΄2, η υπαγωγή στο αγγλικό δίκαιο, ο περιορισμός της εθν. Κυριαρχίας, η αύξηση των αυτοκτονιών, η μεγάλη φυγή των ελληνόπουλων, ……. και γενικώς η εφαρμογή λέξης προς λέξη και γράμμα προς γράμμα τα όσα είχε «προφητεύσει» η Αννούλα του πολιτικού χιονιά στον Κάρολο Παπούλια το 2005.\n-Οι … Ζαπειάδες πριν τις εκλογές του 12 έδιναν και έπαιρναν.\nΤα αλήστου μνήμης 18 σημεία –εξαπάτησης- που υπόσχονταν ο Σαμαράς στο … «αιώνιο θύμα», ήταν το σήμα κατατεθέν του … επερχόμενου τότε νεοσωτήρα και αμέσως μετά ολετήρα.\n-Ο μέχρι τότε –κοντά στο τέλος του 2011- σφόδρα αντιμνημονιακός πρόεδρος της Ν.Δ., αρχίζει την νέα του καριέρα ως «αθλητής φαινόμενο» της πολιτικής ενόργανης γυμναστικής και εξελίσσεται σε «παγκόσμιο πρωταθλητή» κυβιστήσεων, σάλτων αλλά και επικύψεων, -με εντολή μάλιστα αργότερα στους υπουργούς του να πέφτουν στα τέσσερα- αφήνοντας όλους … άφωνους και … «αυτοϊκανοποιούμενους» ……, αφού διαβεβαίωσε γραπτώς και με την υπογραφή του φαρδιά πλατιά, τους ανησυχούντες ξένους νταβατζήδες πως αν εκλέγονταν θα είναι καλό και υπάκουο «παιδί», και θα εφάρμοζε τόσο το 1ο όσο και το 2ο μνημόνιο που είχε δρομολογηθεί και τελικά ψηφίστηκε από την κυβέρνηση Παπαδήμου στην οποία και συμμετείχε.\n-Μετά λοιπόν και την υπηρεσιακή κυβέρνηση Πικραμένου, ο ¨κύριος¨ αυτός, αναλαμβάνει επικεφαλής κυβέρνησης συνεργασίας με το ΠΑΣΟΚ -(που μέχρι εκείνη την στιγμή ¨σκοτώνονταν¨ μεταξύ τους)- και την δημοκρατική Αριστερά του Κουβέλη, με αναπληρωτή επικεφαλή της κυβέρνησης τον Ευάγγ. Βενιζέλο.\nΠρόεδρος της Δημοκρατίας την συγκεκριμένη περίοδο ήταν ο «άγιος» Κάρολος Παπούλιας.\nΝαι εκείνος ο «ευλογημένος» άνδρας που είχε λάβει το 2005 τον χρησμό από εκείνη την ¨προφήτισσα¨ Ψαρούδα Μπενάκη και ¨ιερό¨ στέλεχος της Ν.Δ. και πρώην πρόεδρο του κΥνοβουλίου –περί περιορισμού των συνόρων, της εθν. Κυριαρχίας, των δικαιωμάτων … κ.λπ.-\n- Η συγκυβέρνηση ΝΔ-ΠΑΣΟΚ πλέον (γιατί ο Κουβέλης την έκανε με πλάγια βηματάκια και με πρωθυπουργό τον Σαμαρά απαρτίζεται από 41 ακραίους νεοφιλελεύθερους πολιτικούς, οι οποίοι υπηρετούν μέχρι κεραίας τα συμφέροντα των διεθνών τοκογλύφων-κερδοσκόπων σε βάρος των συμφερόντων του Ελληνικού λαού, που κυριολεκτικά τον εξοντώνουν.\n-Η φυσιογνωμία της Ν.Δ. υπό τον Σαμαρά αλιώνεται και μετατρέπεται σε πόλο έλξης πολιτικών τυχοδιωκτικών στοιχείων όπως π.χ. στοιχεία του τύπου Άδωνη, Βορίδη, Ροντούλη, Β. Οικονόμου, ….\n-Μετά την ¨πετυχημένη¨ του πορεία το άξιο τέκνο του νεοφιλελευθερισμού της Νέας Τάξης Αντ. Σαμαράς, παραδίδει την σκυτάλη της προεδρίας του κόμματός της Ν.Δ. στο άλλο άξιο και ευφυές τέκνο της «αγίας» οικογενείας των Μητσοτακέων τον Κυριάκο επωνομαζόμενο και… Κούλη ή .. αντιστασιακός της … κούνιας και της τραμπάλας … καθώς και με την ευγενική και ευλαβική χορηγία της «αγίας» … Θεοδώρας της … ευσπλαχνίτησας, ……..\nΤην δε πρωθυπουργία ο πολιτικός ολετήρας Σαμαράς «την μεταβιβάζει’ κατόπιν «λαϊκής εντολής» (και εδώ γελάνε), στην απεχθέστερη και καταστροφικότερη κυβέρνηση –όλων των εποχών- που γνώρισε ο τόπος. Εκείνη του σκιζομνημονιάκια Αλέξης και πρώτης φοράς …. Φασιστερά, ελέω κοκκινογραμμάκια και πολυπαραιτούμενου Καμμένου ή αλλιώς και Κούγκι του κυβιστησιάρη.\nΑλέξης Τσίπρας: Πρόεδρος Συριζα και πρωθυπουργός.\n-Στην ΔΕΘ το 2014 (πριν τις εκλογές του Γενάρη του 15), υπόσχεται λαγούς με πετραχήλια, όπως του ότι Θα\nέσκιζε/καταργούσε τα μνημόνια, με ένα νόμο και ένα άρθρο,\nΘα επανέφερε μισθούς και συντάξεις στα πριν μνημονίων επίπεδα, Θα καταργούσε τον αντισυνταγματικό και παράνομο –όπως έλεγε- αυτός και ο συνέταιρός του ΕΝΦΙΑ , Θα …, Θα…., Θα…, …Θα βαρούσε τα νταούλια και τους ζουρνάδες και Θα…, Θα…, Θα…,\n-Τον Γενάρη του 15 κερδίζει πανηγυρικά τις εκλογές και μαζί με τον ¨αντιμνημονιακό¨ Καμμένο συγκροτούν κυβέρνηση.\nΤο ¨αιώνιο θύμα¨ πανηγυρίζει ξέφρενα και όπως είναι και ¨αιώνιο ψώνιο¨ όπου συναντά τον Τσίπρα σε δημόσιες εμφανίσεις/εκδηλώσεις του φιλά το χέρι.\nΤο αιώνιο «σύμβολο» έχει δαγκώσει πλέον το τυράκι και έχει πιαστεί για μια ακόμη φορά στην φάκα.\nΦαντασιώνεται πως απαλλάχτηκε από τους νταβατζήδες γενικώς και πως θα φάει ξανά γλυκό ψωμί.\nΜόνο που αυτό τελικά που έφαγε το αιώνιο θύμα και ακόμα συνεχίζει, δεν ήταν ψωμί αλλά ….… για ακόμα μία φορά ….\n-Στις 5 Ιουλίου του 2015 διεξάγεται δημοψήφισμα. Την περίοδο εκείνη οι Έλληνες εκβιάζονται στεγνά από την Ευρώπη πως αν ψηφίσουν ΟΧΙ θα πεταχτούν εκτός αυτής, πως η χώρα δεν θα πάρει τα συμπεφωνημένα (όπως π.χ την δόση του … Θεοδόση που έλεγε και το άσμα), τους κλείνουν παράνομα τις τράπεζες, δεν αφήνουν τον κόσμο να πάρει τα χρήματά του, τον απειλούν πως θα πέσει ο … ουρανός στο κεφάλι του, πως θα ανοίξουν οι πύλες της κολάσεως, πως θα .. καούμε ζωντανοί (αλήθεια τι προφήτες βρε παιδί μου ήταν οι «άνθρωποι»;;;), πως θα … πεινάσουμε (εδώ έπεσαν μέσα), πως θα χάσουμε τις περιουσίες μας (και πάλι έπεσαν μέσα), πως θα γίνουν … πλημμύρες (καλά το φλιτζάνι διάβαζαν?) και … ξανά πλημμύρες προέβλεπαν οι προφήτες… (και πάλι έπεσαν μέσα, μόνο που εννοούσαν πλημμύρες από … λαθροεισβολείς) ……… και το ΘΑΥΜΑ έγινε.\n-Στις 5 Ιουλίου του 15 (την ίδια μέρα) ο «χαρισματικός» πρωθυπουργός Τσίπρας με το κυβερνητικό του σινάφι, με την πατερίτσα του τον Καμμένο, και με την σύμφωνη γνώμη της αντιπολίτευσης και την στήριξη του προέδρου της δημοκρατίας προβαίνει σε αντισυνταγματική εκτροπή και αφού γράφει στα παλιά του τα παπούτσια το 62% του ΟΧΙ, μετατρέπει αυτό σε ΝΑΙ.\nΜε λίγα λόγια, σχεδόν σύσσωμο το πολιτικό προσωπικό της χώρας προδίδει τον Ελληνικό λαό για να εξυπηρετήσει τα συμφέροντα των κερδοσκόπων, των τραπεζών, .. των στοών και ... λοιπών συγγενών.\n-Στις 14 Αυγούστου του 2015 (παραμονή της Παναγιάς) οι αθεόφοβοι πρώην «αντιμνημονιακοί» και μνημονιακοί –όλοι μια παρέα πλέον, - ψηφίζουν το Εθνοκτόνο 3ο μνημόνιο με 222 Ναι.\nΤα «όχι» ήταν 64, και τα «παρών» ήταν 11.\n-Μετά την προδοσία, ο πονηρός Τσίπρας με τον αδίστακτο Καμμένο οδηγούν ξανά την χώρα σε εκλογές στις 20 Σεπτέμβρη του 15, γνωρίζοντας πως ο κόσμος δεν είχε πολλές εναλλακτικές, ήταν ήδη κουρασμένος, απογοητευμένος και ζαλισμένος από τις πολιτικές σφαλιάρες που είχε φάει καθώς και από τις …. απίστευτες κολοτούμπες των πολιτικών σαλτιμπάγκων.\nΕξάλλου οι λεγάμενοι, υπόσχονταν στο ¨αιώνιο θύμα¨ πως ζητούν την ψήφο του για να επαναδιαπραγματευθούν και άλλα … κουραφέξαλα, ενώ ήδη είχαν υπογράψει τα ΠΑΝΤΑ εναντίον του Ελληνικού λαού.\nΌμως ο πραγματικός λόγος των τότε εκλογών ήταν, αφενός να αποκτήσουν άλλοθι για τα αίσχη που θα καλούνταν να εφαρμόσουν και αφετέρου να ξεπλυθούν (νόμιζαν) από την βρώμα της προδοσίας.\n-Τα αποτελέσματα του 3ου και χειρότερου μνημονίου πλέον τα γνωρίζουμε όλοι.\nΤα ζήσαμε, τα ζούμε και -αν δεν συνέλθουμε- θα τα ζήσουν τόσο τα παιδιά μας όσο και τα εγγόνια μας.\n- Η χώρα (με όλα αυτά τα εγκάθετα πολιτικά ¨λουλουδια/μπουκέτα¨ που έμπλεξε) μπήκε σε μία δίνη αέναου και χαώδους χρέους που δεν ξεπληρώνεται στον αιώνα τον άπαντα, η νομοθετική εξουσία πέρασε σε χέρια ξένων παραγόντων και άνομων συμφερόντων, έχασε την εθνική της κυριαρχία, κατέστη προτεκτοράτο, ξεπουλήθηκαν και δεσμεύτηκαν όλοι οι πλουτοπαραγωγικοί και ενεργειακοί της πόροι (αεροδρόμια, δρόμοι, λιμάνια, παραλίες, νερό, αέρας, ήλιος, θάλασσα, …….υδρογονάθρακες ….), μετετράπη σε αποθήκη ψυχών όλης της υφηλίου.\nΤα δικαιώματα των Ελλήνων πολιτών καταστρατηγήθηκαν σχεδόν όλα και στην πατρίδα τους οι Έλληνες αντιμετωπίζονται πλέον ως πολίτες β΄ κατηγορίας, η αύξηση των αυτοκτονιών έφτασε σε ασύλητα νούμερα και συνεχώς αυξάνει.\nΗ μετανάστευση των νέων της χώρας έχει ξεπεράσει τις 600 χιλιάδες, η φτώχεια έχει γονατίσει πάνω από τους μισούς Έλληνες, το εισόδημα των εργαζομένων και των συνταξιούχων έχει μειωθεί ή θα μειωθεί σε πολλές περιπτώσεις έως και 60%, η φορεοεπιδρομή μέσω της παράνομης ΑΑΔΕ είναι ανεξέλεγκτη και ο τελικός στόχος είναι η αρπαγή της ιδιωτικής περιουσίας των Ελλήνων.\nΗ δικαιοσύνη είναι ελεγχόμενη και επιλεκτική.\nΗ επικράτεια γέμισε με hot spots, οι παράνομοι, οι δολοφόνοι, και οι απατεώνες λυμαίνονται την χώρα από άκρη σε άκρη και κάνουν ότι τους γουστάρει χωρίς να τους ακουμπά κανένας.\nΑντίθετα προστατεύονται τόσο από την κυβέρνηση, όσο και από τις αρχές.\nΟι ΜΚΟ έχουν υποκαταστήσει το κράτος τις υπηρεσίες και την … ιεραρχία.\nΗ εδαφική ακεραιότητα της χώρας κινδυνεύει ανά πάσα στιγμή.\nΙστορικά δικαιώματα χιλιάδες ετών απεμπολούνται χάριν πολιτικών τακτικών και ιδεοληψιών.\nΔημογραφικά η χώρα καταρρέει την ίδια στιγμή που χιλιάδες παράνομοι αλλοδαποί μπουκάρουν και γεννοβολούν σαν τα … κουνέλια.\nΟ κίνδυνος πλέον συρρίκνωσης τόσο της χώρας όσο και του ελληνικού πληθυσμού σε μη αναστρέψιμα επίπεδα είναι ορατός περισσότερο από ποτέ.\nΚαι όμως αυτό το άθλιο πολιτικό προσωπικό έχει το θράσος να θέλει να μας …. Ξανασώσει.\nΚαι δεν ψοφούν πολιτικά παναναθεμά τους μια και αναπαράγουν το DNA τους εν είδη λερναίας ύδρας.\nΚαι εντάξει αυτοί κάνουν την … «δουλειά» τους.\nΘα συνεχίσουμε να είμαστε –μέχρι να μας αφανίσουν- το … «Αιώνιο θύμα»;;;\n«Το αιώνιο σύμβολο»;;;\nΚαλά μυαλά και καλή λευτεριά …. Είθε.


The Body Positive – MAT Fashion | MYLIFESTYLE\nMYLIFESTYLEPeopleThe Body Positive - MAT Fashion\nΜε τη νέα καμπάνια, Άνοιξη Καλοκαίρι 2019, η MAT Fashion παίρνει θέση, πρώτη, σε ότι αφορά την ομορφιά και πώς αυτή ορίζεται. Πέρα από ιδανικές αναλογίες και γυναίκες- πρότυπα, η MAT Fashion προωθεί την ομορφιά της προσωπικότητας, που δε μετριέται στη ζυγαριά, ούτε χωράει σε αναλογίες.\nΜ’ αυτόν τον τρόπο, φέρνει τη συζήτηση στο body positivity, σε ένα κίνημα, που υποστηρίζει ότι όμορφο είναι ό,τι μας κάνει να αισθανόμαστε καλά.\nΓια την καμπάνια αυτή, έξι διαφορετικές γυναίκες προβάλλουν το κύριο χαρακτηριστικό της προσωπικότητάς τους: Η Κατερίνα Ζαρίφη, η Idra Kayne, η Κασσιανή Λειψάκη, η Εβελίνα Νικόλιζα, η Μαρία Μεργούπη και η Σάντυ Αντωνακάκη «φοράνε» το δυνατό τους στοιχείο και απολαμβάνουν τη θηλυκότητά τους και τον πραγματικό τους εαυτό.\nΗ επιλογή και η ατομική ομορφιά χαρακτηρίζουν και τη συλλογή SS19: έντονα prints, ρομαντικά σχέδια, στυλ για την πόλη αλλά και για τα ταξίδια που ονειρευόμαστε, όλα αυτά που επιτρέπουν στην κάθε γυναίκα να δείξει ποια πραγματικά είναι.\nΜε τον τρόπο αυτό, η καμπάνια, η συλλογή και όλη η φιλοσοφία της εταιρείας συνοψίζονται σε μια φράση: #TheRealYou.\nBody Positive θα πει να είσαι #TheRealYou και να αφήνεις τους άλλους να κάνουν το ίδιο!\nΝα πούμε κάτι για τις τέλειες αναλογίες: δεν υπάρχουν. Και αυτό είναι αλήθεια, γιατί κανείς δεν είναι κατάλληλος να αποφασίσει ποιες είναι αυτές. Η ομορφιά δεν μετριέται με τη μεζούρα.\nΗ προσωπικότητα δεν ανεβαίνει στη ζυγαριά.\nΗ επιτυχία δεν έχει νούμερο.\n«Η εξωτερική εμφάνιση των άλλων δεν επηρεάζει τη συμπεριφορά μου απέναντι σ’ αυτούς»: αυτό θα πει Body Positive.\n«Σπάω τα στερεότυπα και αγαπάω τον εαυτό μου όπως είναι»: αυτό θα πει Body Positive.\nΟνειρεύομαι, εξελίσσομαι, κερδίζω και αφήνω τους άλλους να κάνουν το ίδιο.\nΚοιτάζω τον καθρέφτη και αγαπώ αυτό που βλέπω.\nΔεν επιτρέπω σε κανένα να μου πει πώς θα νιώσω με το σώμα μου. Ούτε εγώ θα το κάνω στους άλλους. Γιατί δεν είμαστε plus size, ή αδύνατες, ή ψηλές. Είμαστε γυναίκες, είμαστε ο πραγματικός μας εαυτός και μας αρέσουμε.\nΓέννησε η Έμιλι Ρατακόφσκι\nΣάκης Τανιμανίδης: Η εγκυμοσύνη της Χριστίνας και η «Φάρμα»\nΘεόφιλος Βανδώρος: Tο «αντίο» των φίλων του\n«Συμπέθεροι από τα Τίρανα» στο MEGA: Ποιοι θα πρωταγωνιστήσουν;\nMasterChef – Ηρώ: Τι λέει για το φαγητό που σέρβιρε από τον πάγκο!


Ανέσπερα λόγια...: Πρωθυπουργικός Ονειροκρίτης 2011\nΚυβέρνηση ΠΑΣΟΚ με πρωθυπουργό Παπανδρέου: Αν ονειρευτήκατε τον Γ. Παπανδρέου για πρωθυπουργό, τότε έχετε επικίνδυνες μαζοχιστικές τάσεις που δεν έχετε ανακαλύψει ακόμη. Αν ψηφίζετε ΓΑΠ τότε σύμφωνα με τον ονειροκρίτη αγνοείτε μια ανεπιθύμητη πτυχή του εαυτού σας, την οποία θα πρέπει να αντιμετωπίσετε αποτελεσματικά αν θέλετε να επικυρωθεί η συμφωνία της 27ης Οκτώβρη. Εφόσον στο όνειρο ανακοινώνεται δημοψήφισμα, θα χάσετε χρήματα στο χρηματιστήριο.\nΚυβέρνηση με πρωταγωνιστή Βενιζέλο: Αν δείτε στο όνειρο σας τον πρώην(;) υπουργό Οικονομίας στη θέση του πρωθυπουργού, πιθανότατα βλέπετε συχνά το βραδινό δελτίο του Mega. Εάν πάλι τον κοιτάζετε κατά πρόσωπο, τότε το όνειρο προβλέπει την ευτυχή επίτευξη των επιθυμιών σας. Όσον αφορά στα εργασιακά πιθανότατα θα καπαρώσετε την καρέκλα κάποιου ανώτερου στην ιεραρχία. Εάν το όνειρο μετατραπεί σε εφιάλτη κι έχετε μεταμορφωθεί σε Βενιζέλο, πιθανότατα έχετε προδώσει κάποιον που σας εμπιστεύτηκε στο πρόσφατο παρελθόν.\nΚαρατζαφέρης ηγέτης μιας Κυβέρνησης «εθνικής συνεργασίας»: Αν δείτε στον ύπνο σας ότι έχετε πρωθυπουργό Καρατζαφέρη, σημαίνει πως όλα στη ζωή σας θα εξελιχθούν γαλήνια και πως η σιγουριά και οι επιτυχίες θα διαδέχονται η μία την άλλη. Αν τοποθετήσει στη θέση του υπουργού Παιδείας τον Άδωνι, τότε θα αγοράσετε πολλά βιβλία τις επόμενες ημέρες, ενώ αν ο Πρόεδρος είναι θυμωμένος τότε να προσέξετε την ευαισθησία σας στα δακρυγόνα. Τέλος, αν συνεργατικός υπουργός Δικαιοσύνης είναι ο Βορίδης, θα σας συλλάβουν σύντομα για το όνειρο αυτό. Σίγουρα.\nΤσίπρας για πρωθυπουργός: Αν είδατε τον Τσίπρα για πρωθυπουργό, το όνειρο αναδεικνύει στο προσκήνιο τον ενδόμυχο φόβο σας για τις στρατιωτικές παρελάσεις. Εάν είστε μέλος της Κοινοβουλευτικής Ομάδας του ΣΥΡΙΖΑ, έχετε παιδικά τραύματα και θα αναπτύξετε έντονη παραβατική δραστηριότητα στο μέλλον, ενώ αν είδατε να σας «χαϊδεύει τα αυτιά», σημαίνει πως η οικογένεια σας θα αποκτήσει σύντομα έναν κουκουλοφόρο. Επίσης, τα άτομα που παρακολουθούν ομιλίες του Τσίπρα στον ύπνο τους, ανήκουν σε μια πλειοψηφούσα μειοψηφία και συνήθως είναι «τσάμπα μάγκες». Προσέξτε το εισόδημα σας.


Γιώργος Καμίνης Κίνημα Αλλαγής Μόρια Λέσβος\n«Η σημερινή εξέλιξη στο Κέντρο Υποδοχής της Μόριας αποτελεί άλλον ένα θλιβερό κρίκο στην αλυσίδα των τραγικών γεγονότων των τελευταίων εβδομάδων. Επικοινώνησα πριν από λίγο με τον αρμόδιο υφυπουργό κύριο Γ. Κουμουτσάκο και αναμένω ενημέρωση. Απόψε είναι μια ακόμη δύσκολη βραδιά για τη Μόρια και τη Λέσβο γενικότερα. Αύριο όμως πρέπει να αναλάβουμε όλοι μια μεγάλη εθνική προσπάθεια και συνεννόηση, ώστε να μην χαθούν κι άλλοι άνθρωποι. Να πράξουμε όλα εκείνα που μια χώρα-μέλος της Ευρωπαϊκής 'Ενωσης οφείλει να πράξει. Σε κάθε δημιουργική πρωτοβουλία προς αυτή την κατεύθυνση, το Κίνημα Αλλαγής θα είναι παρών».\nΑκόμα αγχωνεται μη χαθεί κανεις απο τους ταραξίες που εκαψαν το κέντρο, τους ομοεθνοίς τους και κατεστρεψαν την περιουσια του ελληνικού λαού που τεθηκε για την προστασια τους. Στα τσακιδια. Δεν μας σεβονται, καμια λύπηση. Και μαζι και ο προστάτης των μειονοτήτων κ.Καμίνης. Ο πλέον αποτυχημένος δημαρχος Αθηναίων. Να δουμε ποιον αλλον θα πάρει η μπαλα.\nΚαλο θα ηταν να υπηρχε και μια συνεννοηση για το πως γιναμε μπατιρο-χωρα αλλα ξεχασα αυτα ειναι μικροπραγματα, ξεχναμε γρηγορα στο Ελλαδισταν ... αλλωστε στο σπιτι του κρεμασμενου για σχοινι δεν μιλαμε!


Villa Amalia Κοστινέστι Ρουμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚαταλύματα σε Κοστινέστι\nΚράτηση σε Villa Amalia\nGen. Grigore Berindei nr.4, Κοστινέστι, Κοστινέστι, Ρουμανία, 907090 - ΣΤΟΝ ΧΑΡΤΗ\nΑξιολόγηση 7,5 για καθαριότητα\nΑξιολόγηση 7,5 για παροχές στις εγκαταστάσεις\nΔιαθέσιμα δωμάτια σε Villa Amalia\n1 μονό κρεβάτι και 1 υπέρδι...\n2 υπέρδιπλα κρεβάτια ή 1 υπ...\nΠερισσότερες πληροφορίες για Villa Amalia\nΤο Villa Amalia είναι μια πολύ καλή επιλογή για τη διαμονή σας σε Κοστινέστι, είτε είστε τουρίστας είτε επαγγελματίας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Villa Amalia δεσμεύεται ότι η διαμονή σας θα είναι όσο πιο άνετη γίνεται. Κατά την διαμονή σας σε αυτό το υπέροχο ξενοδοχείο, μπορείτε να απολαύσετε τα δωρεάν WiFi σε όλα τα δωμάτια, 24ωρη ρεσεψιόν, εγκαταστάσεις μπάρμπεκιου, υπηρεσία πλυντηρίου, χρηματοκιβώτιο.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και θέρμανση, υπηρεσία αφύπνισης, μίνι μπαρ, ανεμιστήρας, τηλεόραση προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει φανταστικές εγκαταστάσεις, συμπεριλαμβανομένων των καταδύσεις, ψάρεμα, παιδική χαρά, κήπος, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Το Villa Amalia είναι ένας ιδανικός τόπος για να μείνετε αν ψάχνετε για γοητεία, άνεση και ευκολία στη Κοστινέστι.\nΚριτικές για το Villa Amalia από πραγματικούς επισκέπτες\nΜε βάση 1 κριτικής\nΥψηλότερη βαθμολογία από τον μέσο όρο στον προορισμό Κοστινέστι\nΟμάδες ταξιδιωτών (1)


Η κακή εικόνα, τα κενά, η πραγματικότητα και το… ελληνικό VAR | Panathinaikos24.gr\nΟ Τάσος Νικολογιάννης γράφει στο νέο του blog στο Panathinaikos24.gr για την κακή εικόνα του τριφυλλιού στη Λαμία, υπογραμμίζοντας την ανάγκη κάλυψης των κενών που υπάρχουν στο ρόστερ, ενώ κάνει και ένα σχόλιο για τον τρόπο με τον οποίον έκανε... ντεμπούτο το VAR στο ελληνικό πρωτάθλημα.\nΗ πρεμιέρα του Παναθηναϊκού στο πρωτάθλημα ήταν κακή. Όχι τόσο το αποτέλεσμα, όσο η επιθετική εικόνα της ομάδας, που σε 90 λεπτά δεν είχε μία μεγάλη ευκαιρία! Εννοώ, για να μην παρεξηγηθώ, ότι είναι άλλο να φέρνεις 1-1 στην Λαμία και να έχεις 6 κλασικές ευκαιρίες και δύο δοκάρια και άλλο να φέρνεις 1-1 στην Λαμία και να έχεις ένα γκολ και μισή ευκαιρία με ένα σουτ. Για αυτό λέω, ότι περισσότερο και από το αποτέλεσμα τον κόσμο, τον απογοήτευσε η εικόνα της ομάδας. Και κυρίως η εικόνα του δευτέρου ημιχρόνου, που ο Παναθηναϊκός είχε ισοφαρίσει σε 1-1, όλοι περίμεναν να δουν κάτι και δεν είδαν… τίποτα.\nΈνα ολόκληρο δεύτερο ημίχρονο, χωρίς ούτε μία φάση από αυτές, που είδαμε στα φιλικά και «έφτιαξαν» την διάθεση του κόσμου. Το κακό είναι, αυτό, που είδαμε. Ένα ομαδικό μπλόκο, αφού δεν μπορεί να πεις για κάποιον, ότι ήταν σε καλή μέρα. Το καλό είναι, ότι ο Δώνης και οι παίκτες έχουν καταλάβει, πόσο κακή ήταν η ομάδα . Ηταν και για αυτούς δυσάρεστη η έκπληξη σε σχέση με αυτό, που περίμεναν. Θα κάνουν τα πάντα, για να αλλάξουν την εικόνα, από το παιχνίδι του Σαββάτου με τον ΟΦΗ.\nΑπό ‘κει και πέρα πρέπει να επισημάνω, ότι μέρες τώρα γράφω, αλλά δεν βλέπω να συγκινείται κανείς, ότι η ομάδα έχει μεγάλα κενά, που αν δεν τα καλύψει θα τα βρει μπροστά της. Και δυστυχώς τα βρήκε από την πρώτη αγωνιστική. Ο Μακέντα στην προθέρμανση ένοιωσε έντονες ενοχλήσεις στην μέση . Μίνι –λουμπάγκο έπαθε. Ηξερε, ότι στον πάγκο δεν υπήρχε αξιόπιστη επιθετική λύση και έπαιξε στο 40%, από αυτό, που μπορούσε. Αν είχε έρθει ένας έτοιμος επιθετικός και όχι 19χρονοι, που μπορεί σε δύο-τρία χρόνια να εξελιχθούν, μπορεί και όχι, ίσως ο Παναθηναϊκός να είχε μεγαλύτερη δύναμη στην επίθεση και περισσότερες πιθανότητες να κάνει κάποιες ευκαιρίες και ίσως ένα γκολ, που θα του έδινε τη νίκη.\nΑμυντικό χαφ ακόμα να έρθει. Ο Κουρμπέλης έχασε τρεις προπονήσεις με ενοχλήσεις πριν το ματς με την Λαμία, έπαιξε και είδαμε ότι δεν ήταν καλός . Στα στόπερ απουσιάζει και δεν έχει έρθει ακόμα ένας επιβλητικός παίκτης, που θα «δαγκώνει» και δεν θα μπορεί ο αντίπαλος εύκολα να μπει στην περιοχή και να κάνει το γκολ, όπως το έκανε η Λαμία. Σε ένα γκολ, που η κύρια ευθύνη είναι του Γιόχανσον και του Διούδη. Τα κενά της ομάδας είναι ακόμα αρκετά και φαίνονται, όταν κάτι δεν πάει καλά στην διάρκεια του αγώνα, όπως έγινε στην Λαμία. Το αν θα καλυφθούν, η όχι θα το δούμε τις επόμενες ημέρες, όπως και στην διάρκεια της σεζόν θα κρίνουμε, από τους παίκτες, που ήρθαν πόσοι πέτυχαν και πόσοι όχι.\nΤο άλλο, που θέλω να πω είναι το εξής. Καταλαβαίνω την απογοήτευση του κόσμου από την εμφάνιση της Λαμίας. Δεν καταλαβαίνω την ισοπέδωση και τον… αφορισμό όλων όσων δουλεύουν στο ποδοσφαιρικό τμήμα. Από μια εμφάνιση δεν βγαίνει κανείς άχρηστος και ανίκανος, όλοι κρίνονται στην διάρκεια. Η ουσία είναι, ότι ο σημερινός Παναθηναϊκός είναι άδικο να κρίνεται σαν κανονικός Παναθηναϊκός. Και κανονικό Παναθηναϊκό, που να διεκδικεί στα ίσα το πρωτάθλημα δεν πρόκειται να δούμε με την σημερινή διοίκηση Αλαφούζου, που δεν την νοιάζει να γίνει ξανά δυνατός ο Παναθηναϊκός, αλλά να έχει ένα μπάτζετ 5,5 εκ. ευρώ και ας έχει υψηλότερο στόχο την είσοδο στην τετράδα. Οσο πιο γρήγορα το καταλάβουμε όλοι αυτό, τόσο πιο σωστοί θα είμαστε στην κριτική μας για παίκτες, προπονητή και ποδοσφαιρικό.\nΚαι θα κλείσω με το VAR, που μπήκε στην ζωή μας. Το… ελληνικό VAR διαφέρει από το κανονικό. Εδώ περιλαμβάνει και bullying παραγόντων στον διαιτητή, την ώρα, που βλέπει την φάση, για να πάρει την απόφαση, όπως έκαναν οι παράγοντες του Ολυμπιακού στον Κουμπαράκη, που τελικά δεν έδωσε το καταφανέστατο πέναλτι στον Αστέρα και το 1-0 έμεινε μέχρι το τέλος. Το ελληνικό VAR δεν δίνει το replay, που έχει δει όλη η Ελλάδα και φαίνεται το τράβηγμα του Μπαράλες από τον Ελ Αραμπί, αλλά άλλο replay μακρινό, για να μην φαίνεται καλά η παράβαση. Αυτά και άλλα πολλά και ακόμα δεν αρχίσαμε.\nΣτη Λαμία βέβαια μέσω VAR δόθηκε το πέναλτι στο χέρι του Πλιάτσικα από τον λίγο και ακατάλληλο διαιτητή Σκουλά, που δεν… είδε την παράβαση μπροστά του, ενώ ο VAR δεν ασχολήθηκε με το πέναλτι του Βύντρα, που αν δινόταν δεν θα έβαζε το γκολ η Λαμία στην αντεπίθεση. Αυτά, για να τα λέμε όλα. Φυσικά με αυτό, που είπα δεν εννοώ ότι ο Παναθηναϊκός δεν κέρδισε επειδή δεν δόθηκε το πέναλτι στον Βύντρα. Ο Παναθηναϊκός δεν κέρδισε επειδή ήταν πολύ κακός στη Λαμία.\n*Με αφορμή το θέμα του Χατζηγιοβάνη, που είναι στον αέρα, του Εμμανουηλίδη, που δόθηκε δανεικός ο κόσμος απορεί, που είναι τα ελληνόπουλα, που πέρυσι τέτοια εποχή, είχαν φέρει τους φίλους του Παναθηναϊκού στο γήπεδο και όλοι περιμένουν την εξέλιξή τους. Ειδικά για τον Χατζηγιοβάνη θα πω κάτι. Αν ο Παναθηναϊκός τον χάσει ελεύθερο θα πρόκειται για «έγκλημα».


Η εξομολόγηση του Σπανούλη για τον Κόμπι - RedNews.gr - Τα νέα του Ολυμπιακού\nΣτο «Documento» μίλησε ο Βασίλης Σπανούλης, με τον αρχηγό του Ολυμπιακού να πλέκει το εγκώμιο του αδικοχαμένου Κόμπι Μπράιαντ, να αποκαλύπτει ένα ραντεβού για δείπνο που είχαν οι δύο τους το 2011, τονίζοντας τι ήταν αυτό που έκανε τον «Black Mamba» να ξεχωρίσει.\nΓια το δείπνο του 2011:\n«Βγήκαμε για δείπνο το 2011. Για μένα, αυτό το δίωρο της φοβερής κουβέντας ήταν ένα όνειρο. Έζησα αυτό που ονειρεύεται κάθε παιδί. Φερόταν πολύ απλά και φιλικά, μού έδινε συμβουλές. Δεν θα έβγαινε μαζί μου, αν δεν ήταν απλός! Θυμάμαι ότι τα λόγια του απέπνεαν παθολογική αγάπη για το μπάσκετ. Ήταν γεννημένος νικητής, κοίταζε πάντοτε τον επόμενο στόχο. Την επόμενη μέρα. Όλα όσα λένε για τον χαρακτήρα του είναι αλήθεια».\n«Είμαι πολύ μικρός εγώ για να μιλήσω για τον Κόμπι Μπράιαντ. Πλησίασε τον Μάικλ Τζόρνταν, όσο κανείς άλλος. Υπήρξε πρότυπο για τους μπασκετμπολίστες που μεγαλώσαμε μαζί του. Ενέπνευσε και μένα, όπως τόσος και τόσους άλλους. Άγγιξε την τελειότητα».\nΓια το τι έκανε τον «Black Mamba» να ξεχωρίζει:\n«Το πνεύμα του νικητή και η εργασιομανία. Η “refuse to lose” νοοτροπία. Αρνιόταν την ήττα και δεν τον πτοούσε τίποτα. Όλοι περνούν κακές στιγμές ή χρονιές. Εκείνος ανακάλυπτε καινούριους στόχους κάθε μέρα. Ήταν ασύλληπτα δυνατός πνευματικά. Είχε εκπληκτικούς ελιγμούς, σουτ, εκείνο το fadeaway που έκανε, το απαράμιλλο footwork. Για να γίνεις φαινόμενο και να πλησιάσεις τον Τζόρνταν, πρέπει να τα έχεις όλα».\nΓια την εποχή που ο ίδιος, με την φανέλα των Ρόκετς, αντιμετώπισε τους Λέικερς:\n«Κέρδισα ένα φάουλ στην δεύτερη περίοδο και ετοιμαζόμουν να εκτελέσω βολές, όταν ο Κόμπι με πλησίασε και με χτύπησε φιλικά στην πλάτη. “Κάνατε φοβερή δουλειά το καλοκαίρι”, μού είπε. Και εννοούσε την Σαιτάμα. Αυτή η χειρονομία δείχνει τον χαρακτήρα του. Εγώ ήμουν ένα τίποτα στο ΝΒΑ. Δεν είχε καμία υποχρέωση να με πλησιάσει και να μου μιλήσει. Τον διέκρινε μεγαλείο καρδιάς και ψυχής, όπως όλους τους σπουδαίους αθλητές. Είναι αδύνατο να γίνει κάποιος μεγάλος παίκτης, αν δεν είναι μεγάλος άνθρωπος».\nΓια το σοκ της απώλεια του Κόμπι, αλλά και τον θάνατο του Πέτροβιτς το 1993:\n«Βάζω και τον εαυτό μου στη θέση τους. Ίδια ζωή κάνουμε. Τελειώνουμε την προπόνηση, παίζουμε στους αγώνες, επιστρέφουμε στα παιδιά μας. Τι να πω, είναι ανείπωτη η τραγωδία. Προσεύχομαι να βρει δύναμη και κουράγιο η οικογένειά του, για να αντέξει την απώλειά του. Η γυναίκα του και οι κόρες του που έμειναν πίσω. Άδραξε την μέρα, γιατί δεν ξέρεις τι ξημερώνει. Μπορεί να ακούγεται απλοϊκό, αλλά τα σημαντικότερα διδάγματα στην ζωή είναι απλά».


Ελαστικά F1: λεπτομέρειες και τεχνικά χαρακτηριστικά | Pirelli\nΓια τη φετινή σεζόν της Formula 1 (2021) η Pirelli δημιούργησε μια νέα γκάμα με πέντε γόμες σλικ ελαστικών και τρία χρώματα σε κάθε αγώνα: P Zero λευκή/σκληρή, P Zero κίτρινη/μέση και P Zero κόκκινη/μαλακή. Επίσης φέτος κάθε γόμα έχει κωδικό αριθμό, αντί για μόνιμο χρώμα. Η γκάμα έχει αρίθμηση από το C1 ως το C5: Το C1 είναι η πιο σκληρή γόμα και το C5 η πιο μαλακή γόμα. Οι γόμες είναι ίδιες με αυτές της περσινής χρονιάς και σχεδιάστηκαν για να παρέχουν μεγαλύτερη σταθερότητα κατά τη διάρκεια του αγώνα. Εκτός αυτού όμως τα φετινά ελαστικά έχουν νέο σκελετό ώστε να προσφέρουν αυξημένη αντοχή και διάρκεια. Έτσι τα ελαστικά μπορούν να χρησιμοποιούνται σε χαμηλότερες πιέσεις. Τα μονοθέσια του 2021 παράγουν ελαφρά λιγότερη κάθετη δύναμη από πέρυσι. Η εμπειρία άλλων ετών όμως έχει δείξει πως οι ομάδες γρήγορα καλύπτουν την υστέρηση αυτή. Συνεπώς, η αεροδυναμική απόδοση θα είναι ανάλογη αν όχι καλύτερη απ’ αυτή του 2020. Η γκάμα περιλαμβάνει επίσης και δυο ελαστικά για βροχή: Το ενδιάμεσο Cinturato Green (πράσινο) ελαστικό και το βρόχινο Cinturato Blue (μπλε) ελαστικό.\nΑνακαλύψτε την γκάμα ελαστικών\nΟ κωδικός C1 αναφέρεται στη γόμα 1 που αφορά στο πιο σκληρό ελαστικό στην γκάμα της Pirelli για το 2021. Έχει σχεδιαστεί για πίστες όπου μεταφέρονται πολύ υψηλά ενεργειακά φορτία διαμέσου των ελαστικών. Συνήθως πρόκειται για πίστες με γρήγορες καμπές, επιφάνειες με μεγάλη τραχύτητα, ή υψηλές θερμοκρασίες περιβάλλοντος. Η γόμα χρειάζεται χρόνο για να έρθει σε θερμοκρασία λειτουργίας, αλλά προσφέρει μεγάλη διάρκεια και χαμηλή παραμόρφωση λόγω τοπικής υπερθέρμανσης (degradation).\nΟ κωδικός C2 αναφέρεται στη γόμα 2, μια εύκολα διαχειρίσιμη γόμα που βρίσκεται στο σκληρό μέρος της γκάμας. Ταιριάζει σε πίστες υψηλών ταχυτήτων, υψηλών θερμοκρασιών και υψηλών ενεργειακών φορτίων. Το συγκεκριμένο ελαστικό έχει σημαντικό εύρος θερμοκρασιακής λειτουργίας και προσαρμόζεται σε πολλές διαφορετικές πίστες.\nΤο C3, ή γόμα 3, παρουσιάζει πολύ καλή ισορροπία ανάμεσα στην απόδοση και στη διάρκεια, με έμφαση στην απόδοση. Είναι ένα ελαστικό εύκολα διαχειρίσιμο που μπορεί να παίξει το ρόλο του πιο μαλακού σε μια πίστα με υψηλές ενεργειακές φορτίσεις αλλά και το ρόλο του πιο σκληρού σε μια πίστα χαμηλής τραχύτητας ή σε μια διαδρομή δημόσια, εντός πόλης. Είναι μια από τις πιο διαδεδομένες, σε χρήση, γόμες.\nΗ γόμα 4 αποδίδει καλά σε σφιχτές, στριφτερές διαδρομές. Ζεσταίνεται γρήγορα και έχει υψηλή απόδοση, αλλά η διάρκεια ζωής της είναι περιορισμένη. Ωστόσο, η βελτιωμένη σταθερότητα στην απόδοση των γομών φέτος έχει ως αποτέλεσμα ακόμη και αυτή η πιο μαλακή γόμα, να είναι πιο διαχειρίσιμη και να φθείρεται λιγότερο από την υπερβολική αύξηση της θερμοκρασίας.\nΗ C5, που σημαίνει η γόμα 5, είναι η πολύ μαλακή γόμα: Η πιο γρήγορη που έχει φτιάξει ποτέ η Pirelli. Αυτό το ελαστικό ταιριάζει σε όλες τις πίστες που απαιτούν υψηλά επίπεδα μηχανικής πρόσφυσης, αλλά για να έχει αυτή την έξτρα ταχύτητα και πρόσφυση υστερεί σε διάρκεια ζωής από τις άλλες γόμες της γκάμας. Δεν είναι ελαστικό αποκλειστικά κατατακτήριων δοκιμών, αλλά βρίσκεται πολύ κοντά σ’ αυτό.\nΤα ενδιάμεσα ελαστικά προσαρμόζονται πιο εύκολα από τα ελαστικά βροχής.\nΜπορούν να χρησιμοποιηθούν μόνο σε βρεγμένο οδόστρωμα και όχι όταν ρέει ή λιμνάζει νερό. Επίσης χρησιμοποιούνται σε οδόστρωμα που στεγνώνει. Αυτό το ελαστικό μπορεί να απάγει 30lt νερού ανά δευτερόλεπτο σε ταχύτητα 300km/h. Η γόμα τους έχει σχεδιαστεί ώστε να διευρυνθεί η θερμοκρασία λειτουργίας της, όπως είδαμε σε κάποιους αγώνες πέρυσι. Έτσι το παράθυρο μετάβασης σε σλικ ή βρόχινα ελαστικά είναι πιο ευρύ.\nΤα βρόχινα ελαστικά είναι τα πιο αποτελεσματικά για βαριά βροχή.\nΑυτά τα ελαστικά απάγουν 85lt νερού κάθε δευτερόλεπτο στα 300km/h: Όταν έχουμε βαριά βροχή τα πολλά προβλήματα τα προκαλεί η ορατότητα και όχι η έλλειψη πρόσφυσης. Η χάραξή τους έχει γίνει με γνώμονα την μεγαλύτερη αντίσταση στην υδρολίσθηση, οπότε τα ελαστικά έχουν περισσότερη πρόσφυση σε βαριά βροχή. Η διάμετρος των βρόχινων είναι 10mm μεγαλύτερη απ’ αυτή των σλικ ελαστικών (680mm αντί για 670mm).\nΕλέγξτε τα επίπεδα αδρεναλίνης πριν εισέλθετε\nΦτιαγμένο για αγώνα\nΑνακαλύψτε το πρωτάθλημα F1®


Χριστιανική Φοιτητική Δράση Από την υποδοχή των πρωτοετών φοιτητριών! - Χριστιανική Φοιτητική Δράση\nΑπό την υποδοχή των πρωτοετών φοιτητριών!\nΣυγγραφέας: Φοιτήτριες Αθήνας Στις 12 Νοεμβρίου 2015 @ 14:59 Σε Αθήνα | 0 σχόλια\nΌταν κάτι καινούργιο έρχεται και δίνει ελπίδα σε μια ομάδα χρειάζεται ένα ειδικό καλωσόρισμα! Πόσο μάλλον, όταν μιλάμε για τις…πρωτοετείς φοιτήτριες της Χριστιανικής Φοιτητικής Δράσης!!!! Νέα μέλη… Νέα ξεκινήματα!!!\nΈτσι, την Κυριακή 1 Νοεμβρίου, συγκεντρωθήκαμε όλες για να τις υποδεχτούμε!!! Ξεκινήσαμε με τα πιο θερμά τραγούδια και στη συνέχεια κλείσαμε τα φώτα για να παρακολουθήσουμε την προβολή που θα εισήγαγε και θα κατατόπιζε τις πρωτοετείς μας στο τι ακριβώς είναι η Χριστιανική Φοιτητική Δράση, ένα δείγμα για το τι θα ζήσουν!! Οι πιο μεγάλες και υπεύθυνες των τομέων εξήγησαν και περιέγραψαν τις διάφορες δράσεις της Δράσης μας και παρότρυναν τα νέα μέλη, και όχι μόνο, να συμμετάσχουν ενεργά!!\nH συνάντηση είχε και τις βραβεύσεις της…για το διαγωνισμό καλύτερου φωτογραφικού κλικ από την απόδρασή μας στη Κέα-Τζια! Οι συμμετοχές πολλές αλλά δύο ήταν αυτές που ξεχώρισαν, βραβεύτηκαν και καταχειροκροτήθηκαν!\nΗ λήξη της συνάντησής μας ήρθε με την ευχαριστήρια προσευχή προς Εκείνον που μας αξιώνει κάθε φορά να συναντιόμαστε! Προς Εκείνον που οδήγησε τα νέα μέλη στη Χριστιανική, Φοιτητική μας παρέα!!\nΚαι με ένα γλυκό κέρασμα έκλεισε το όμορφο καλωσόρισμα στις πρωτοετείς φοιτήτριες του 2015!!Λοιπόν…Καλή συνοδοιπορία σε αυτό το φοιτητικό ταξίδι!!\nURL άρθρου: https://xfd.gr/ta-nea-mas/%ce%b1%ce%b8%ce%ae%ce%bd%ce%b1-%cf%84%ce%b1-%ce%bd%ce%ad%ce%b1-%ce%bc%ce%b1%cf%82/%ce%b1%cf%80%cf%8c-%cf%84%ce%b7%ce%bd-%cf%85%cf%80%ce%bf%ce%b4%ce%bf%cf%87%ce%ae-%cf%84%cf%89%ce%bd-%cf%80%cf%81%cf%89%cf%84%ce%bf%ce%b5%cf%84%cf%8e%ce%bd-%cf%86%ce%bf%ce%b9%cf%84%ce%b7%cf%84%cf%81/


Τι σε εκνευρίζει περισσότερο ανάλογα με το ζώδιό σου - TeenQueen.gr\nΗ υπομονή σε πολλές καταστάσεις πρέπει να γίνει σύμβουλός σου.\nΌλοι οι άνθρωποι έχουν τις παραξενιές τους, ενοχλούνται από κάποια πράγματα και αυτό είναι απόλυτα φυσιολογικό. Αυτό που ενοχλεί πιο πολύ στην καθημερινότητα, όμως, τον καθένα διαφέρει από άτομο σε άτομο. Στο συγκεκριμένο άρθρο θα σου πούμε τι είναι αυτό που σε ενοχλεί σε ακραίο βαθμό με βάση το ζώδιό σου. Γιατί με άλλα πράγματα εκνευρίζεται ένας Παρθένος, με άλλα ένας Ταύρος. Τι, δεν το είχες φανταστεί;\nΑυτό που σε τσαντίζει περισσότερο είναι να περιμένεις σε μια ουρά. Στην ουρά του σουπερμάρκετ, στην ουρά για να βρεις τραπέζι στην καφετέρια. Γενικά ό,τι περιλαμβάνει αναμονή. Είσαι κάπως ανυπόμονη, δε νομίζεις; Θέλεις τη στιγμή που σκεφτείς κάτι να υλοποιηθεί επιτόπου. Ε, κατάλαβέ το ότι δεν είναι πάντα εφικτό. Με λίγη εξάσκηση πρέπει να οπλιστείς με υπομονή στη ζωή σου.\nΕίσαι πολύ επαναστατική βρε παιδάκι μου. Θέλεις να ολοκληρώνεις τις υποχρεώσεις σου με το δικό σου ρυθμό και αν κάποιος σε πιέσει ή σε τσιγκλήσει λίγο θα γίνει χαμός. Σου αρέσει να παίρνεις το χρόνο σου και να κάνεις τα πράγματα βάσει του προγράμματος που έχεις στο μυαλό σου. Μάλλον πιστεύεις ότι έχεις περισσότερο χρόνο να χαλαρώσεις και λιγότερο χρόνο να φέρεις εις πέρας τις υποχρεώσεις σου.\nΩς άψογος συνομιλητής, δεν ξεμένεις ποτέ από ιδέες για να συζητήσεις, ειδικά αν πρόκειται για αστείες ιδέες. Αν, βέβαια, οι συνομιλητές σου δε θέλουν να συνεχίσετε σε αυτό το μοτίβο, κάπως εκνευρίζεσαι. Δε σου αρέσει να σε διακόπτουν και όταν συμβαίνει αυτό γίνεσαι έξαλλη.\nΣαν αγαπησιάρα και προστατευτική που είσαι, δεν ξεχνάς ποτέ τις σημαντικές ημέρες, όπως τα γενέθλια, τις γιορτές, τις επετείους. Οπότε, αν κάποιος τα ξεχάσει αυτά γίνεσαι έξω φρενών. Είσαι πολύ ευαίσθητη και συναισθηματική όταν πρόκειται για τέτοιες περιστάσεις.\nΑν περάσει κάποιος δίπλα σου και δε σε χαιρετήσει, εκεί υπάρχει πρόβλημα. Και δεν ντρέπεσαι να εκφραστείς. Θα το φωνάξεις δυνατά. Σου αρέσουν οι καλοί τρόποι και η ευγένεια και αν κάποιος δε διαθέτει αυτές τις αρετές σε εκνευρίζει απίστευτα.\nΑν δεις ακαταστασία, συσσωρευμένα άπλυτα πιάτα στο νεροχύτη και γενικότερα ένα μπάχαλο, εκεί τα πράγματα φαίνεται ότι δε θα κυλήσουν ομαλά. Αγαπάς την τελειότητα και θέλεις όλα να είναι σε μια σειρά. Όπως θέλεις να βλέπεις τον δικό σου χώρο τακτοποιημένο 100%, το ίδιο θέλεις να συμβαίνει και στα σπίτια των άλλων. Η ακαταστασία σε τσαντίζει πάρα πολύ. Φρόντισε, όμως, να καταλάβεις ότι δεν μπορούν όλοι και όλα να είναι στην εντέλεια.\nΣιχαίνεσαι το bullying και τις προσβολές στους ανθρώπους. Εκνευρίζεσαι όταν συναντάς την αδικία στις ανθρώπινες σχέσεις και παίρνεις πάντα το μέρος του αδύναμου. Έχεις πάντα καλές προθέσεις και όταν αυτό δε συμβαίνει από τους άλλους, αρχίζεις και χάνεις την υπομονή σου.\nΕίσαι μυστήριο τρένο και το ξέρεις. Δε σου αρέσει να σου κάνουν ερωτήσεις και να σε ανακρίνουν, ειδικά όταν θέλουν να σου αποσπάσουν προσωπικές πληροφορίες. Αν θες εσύ να πεις κάτι και να το γνωστοποιήσεις θα το κάνεις. Μόνο αν εμπιστευθείς κάποιον θα «ανοιχτείς», οπότε όταν προκύπτει ανάκριση, τα νεύρα σου είναι τεντωμένα.\nΕίσαι ενεργή πολιτικά, λες άνετα τη γνώμη σου και δεν μπορείς με τίποτα να καταλάβεις γιατί κάποιος δεν πηγαίνει να ψηφίσει. Η αποχή των ανθρώπων από τέτοιες καταστάσεις σε εκνευρίζει αφόρητα.\nΌλα περιστρέφονται γύρω από το χρήμα και όταν κάτι πάει στραβά με τα οικονομικά σου, αρχίζεις και εκνευρίζεσαι πολύ. Δε σου αρέσει να χρωστάς και θέλεις να έχεις όλες τις οικονομικές εκκρεμότητές σου καλυμμένες.\nΔεν αντέχεις τους επικριτικούς ανθρώπους και σου αρέσουν τα περίεργα, ιδιαίτερα πράγματα στη ζωή. Δε διστάζεις να δείξεις τον έντονο εκνευρισμό σου όταν κάποιος κριτικάρει κάποιον άλλον. Σε νοιάζει να είσαι εσύ καλά με τον εαυτό σου και να μη δίνεις λογαριασμό σε κανέναν, αλλά και κανένας να μην ασχολείται μαζί σου.\nΣε εκνευρίζει αφόρητα ένα υπερφορτωμένο πρόγραμμα. Θέλεις το πρόγραμμά σου να έχει μια ροή και να μην είναι πιεσμένο, να έχεις το ρυθμό σου. Επίσης, δε σε «χαλάει» μερικές μέρες της εβδομάδας να μην έχεις συγκεκριμένο πρόγραμμα.


Λαζάρου: «Πολυεργαλείο ο Σανικίτζε, θα προσφέρει πολλά. Ψάχνει ομάδα εξωτερικού ο ΜακΓκι» • Yellow Radio\nΣήμερα τα νεότερα για Γκάμα\nΑρχική/ΜΠΑΣΚΕΤ/Λαζάρου: «Πολυεργαλείο ο Σανικίτζε, θα προσφέρει πολλά. Ψάχνει ομάδα εξωτερικού ο ΜακΓκι»\nΕλένη Παπαδοπούλου Follow on Twitter Send an email 23 Αυγούστου 2019 - 16:04\nΣτο Yellow Radio 92.8 και στην εκπομπή «Αθλητικό X-Press», φιλοξενήθηκε ο εκπρόσωπος των Βίκτορ Σανικίτζε και Γκάρι ΜακΓκι, Χρήστος Λαζάρου.\nΟ μάνατζερ των παικτών, μίλησε για τον Βίκτορ Σανικίτζε και την θέση που πιθανώς θα αναλάβει στον μπακσετικό Άρη, την υπόθεση ΜακΓκι, τα ban, αλλά και για τον πρόεδρο της ΚΑΕ Δημήτρη Γουλιέλμο.\nΠως έχουν τα πράγματα με τον Βίκτορ Σανικίτζε και την θέση του στον μπασκετικό Άρη;\nΗ αλήθεια είναι πως ήταν κάτι το οποίο προέκυψε ξαφνικά για την πλευρά του Βίκτορ, όχι από πλευράς ΚΑΕ Άρης και κυρίως του Δημήτρη Γουλιέλμου, μιας και μετά την συνάντηση που είχαμε στο Παλέ για το θέμα των οφειλών, ο πρόεδρος της ΚΑΕ εξέφρασε αυτή την επιθυμία. Γνώριζα πως ήθελε να στελεχώσει την ομάδα με ένα μπασκετικό φίλτρο, με μια κουλτούρα στο άθλημα, να μπορέσει να βοηθήσει την ομάδα τόσο σε μεταγραφικό και ευρωπαϊκό επίπεδο αλλά και στα καθημερινά της. Πέρσι είχε κάποια ζητήματα και έγινε μια πρώτη συζήτηση η οποία έχει συνεχιστεί και μένει να δούμε αν θα έχει θετική έκβαση προκειμένου ο Βίκτορ να επιστρέψει στην Θεσσαλονίκη αλλά σε ένα διαφορετικό πόστο.\nΗ πρώτη συζήτηση έγινε 1η Αυγούστου και ουσιαστικά τότε του ζητήθηκε να αναλάβει ως στέλεχος της ΚΑΕ Άρης;\nΟυσιαστικά την προηγούμενη μέρα σε μια ανεπίσημη συνάντηση συζητήθηκε ως ιδέα χωρίς να γνωρίζω ούτε εγώ, γιατί με τον Βίκτορ είχαμε μιλήσει λίγο. Αλλά φαίνεται ότι το έχει και ο ίδιος στο μυαλό του, ενδεχομένως να ασχοληθεί με αυτό το κομμάτι. Έχει κάνει αρκετά ταξίδια, έχει μιλήσει με αρκετούς ανθρώπους σε Ευρώπη και Αμερική. Οπότε ήταν μια ευτυχής συγκυρία, υπήρχε ένα μεγάλο κομμάτι βέβαια στο ενδιάμεσο που σχετιζόταν με την οφειλή, και σε αυτό το σημείο θα ήθελα να μοιραστώ κάτι. Η έλευση του Βίκτορ Σανικίτζε στην Ελλάδα ξεκίνησε ένα «ντόμινο» διαδικασιών σχετικά με το ban.\nΣυζητήθηκε αρκετά, θεωρώ ότι είναι ένα πολυεργαλείο. Από εκεί και πέρα εφόσον φυσικά σε πρώτη φάση οριστικοποιηθεί, νομίζω πως μπορεί να κάνει πολλά πράγματα και στο κομμάτι του σκάουτινγκ και στο κομμάτι των σχέσεων με τους παίκτες. Είναι ένας αθλητής που έχει πολύ μεγάλη εμπειρία, έχει παίξει πολλά χρόνια, έγινε ντράφτ στο NBA, έχει δηλάδη την Αμρινκάνικη κουλτούρα, έχει παίξει στην Ισπανία, στην Ευρωλίγκα. Επιπλέον είναι ένας αθλητής που έχει παίξει σε Eurobasket, έχει μια προσωπικότητα. Και αν την «εκμεταλλευτούν» οι άνθρωποι του Άρη μόνο θετικά στοιχεία έχει να προσφέρει σε αυτό το νέο ξεκίνημα.\nΠρέπει να καλυφθεί αυτός ο ρόλος που μας περιγράφεις, τον χρειάζεται ο Άρης.\nΠρέπει να είμαστε ειλικρινείς στο εξής. Αυτή την στιγμή ο Άρης, μετά την διοίκηση Λάσκαρη, έχει κληρονομήσει το χρέος και πρέπει να το λύσει. Γιατί κακά τα ψέμματα, δεν είναι του Γουλιέλμου τα χρέη. Ο Άρης πρέπει να αποκτήσει εξωστρέφεια, να λύσει τα ban ασφαλώς και να μπορέσει να δημιουργήσει χρήματα. Διαφορετικά δεν θα μπορέσει να λύσει τα προβλήματα του. Για να δημιουργήσει χρήματα η ομάδα πρέπει να προλάβει τους υπολοίπους στην μπακσετική γνώση. Να φέρει δηλάδη αθλητές που θα έχουν μεταπωλιτική αξία, να φέρει αθλητές με λιγότερο για να παίξουν περισσότερο, να φέρει έξτρα χορηγούς, να αποκτήσει ενδιαφέρον η ομάδα διαφορετικά δεν μπορεί να λυθεί το πρόβλημα.\nΔηλαδή ο Άρης πρέπει να τροφοδοτηθεί με αθλητές που έχουν όρεξη και στο μέλλον να φέρουν υπεραξία και στον σύλλογο αλλά και στους ίδιους βέβαια.\nΜα αν δεν ημιουργηθούν χρήματα δεν θα μπορέσει να λυθεί το πρόβλημα. Ο Άρης έχει ένα χρέος του οποίου το «ύψος» είναι σημαντικό, όπως είχαν και άλλες ομάδες φυσικά. Αλλά για να καλύψεις ένα χρέος, δεν μπορεί να καλυφθεί «από τσέπη», πρέπει να δημιουργηθούν χρήματα και για να συμβεί αυτό πρέπει να προλάβεις και να «χτίσεις» αθλητές. Να «χτίσει» μια κουλτούρα, να φτιάξει ομάδες νεαρών ηλικιών που να δημιουργούν παίκτες για τις Εθνικές ομάδες. Δεν γίνεται διαφορετικά.\nΑν είχε μια καλύτερη πορεία αγωνιστικά ο Άρης, θα ήταν όλα διαφορετικά;\nΞεκάθαρα ήταν αγωνιστικό το θέμα. Αν δηλαδή ο Άρης ήταν καλύτερα αγωνιστικά, είμαι σίγουρος πως δεν θα έφταναν σε αυτό το σημείο.\nΘα έλεγες τα ίδια αν δεν ήταν «προ των πυλών» ο Σανικίτζε;\nΔεν έχει καμία σχέση η έλευση του Σανικίτζε, τα ίδια θα έλεγα. Απλώς τυχαίνει και καμιά φορά στο μπάσκετ 20 άνρθωποι είναι περίπου αυτοί που επενδύουν.\nΠως μπορεί να φανεί χρήσιμος στον Άρη ο Σανικίτζε; Έχει κάνει κάποιες επαφές;\nΕπαφές όχι τόσο. Τώρα σχετικά με το μέλλον δεν ξέρω, είναι καθαρά πως το έχει στο μυαλό του ο Δημήτρης Γουλιέλμος, η διοίκηση. Σίγουρα έχει ένα μπακσετικό φίλτρο, έχει μπασκετικές ιδέες, έχει όρεξη για δουλειά. Είναι καθαρά θέμα χημείας με την ομάδα και πρωτοβουλιών που θα πάρει ο ίδιος. Είναι σημαντική προσθήκη στο κομμάτι του να χτίσει ο Άρης ένα πλάνο προκειμένου να εκμεταλλεέυται τα ατού του.\nΈχει καλές σχέσεις και με τον Σούλη Μαρκόπουλο;\nΝαι και θα σας έλεγα το ίδιο αν δεν ήταν και ο Σανικίτζε και ήταν ένας άλλος αθλητής, δεν έχει να κάνει με προσωπική σχέση. Είναι καθαρά θέμα συγκυρίας και επιθυμίες. Χρειάζεται έναν τέτοιο άτομο με μπασκετικό φίλτρο. Ο ιδιοκτήτης αποδέχεται ότι δεν έχει μπασκετική γνώση, οπότε δέχεται ότι αποδοτικός σε μπασκετικό επίπεδο θα είναι ο Σανικίτζε.\nΠιστεύεις ότι κάπου αδικήθηκε και από τον κόσμο του Άρη;\nΉρθε εδώ, χτύπησε σε ένα παιχνίδι και έκανε την εγχείριση του και την αποθεραπεία του εδώ και μετά έψαχνε την οικογένεια Λάσκαρη. Τον πέμπτο μήνα που δεν πληρώθηκε σκέφτηκε και ο ίδιος να βρει μια λύση μόνος του να πάρει τα χρήματα του για να φύγει. Στην συνέχεια, τον έβδομο μήνα που έμεινε απλήρωτος είπε να κάνει την προσφυγή. Δεν είναι ότι ο αθλητής «έκατσε» πάνω στο συμβόλαιο και είπε «θέλω τα χρήματα μου». Απλά μετά τις 4-5 προσπάθειες που έκανε για να βρει μια συμβιβαστική λύση.\nΈπεσε σε τοιχο;\nΑκριβώς. Και μετά, είναι λογικό ότι σκέφτηκε πως έχει μια απόφαση και πρέπει να δει πως θα την υλοποιήσει. Η αλήθεια είναι ότι και ο Άρης επέλεξε μια τακτική αναμονής στα ban, έτσι θα έλεγα εγώ. Φάνηκε ότι δεν ήταν το πρόβλημα ο Σανικίτζε.\nΩδεύουμε προς την άρση των ban;\nΑυτό είναι πολύ δύσκολο να το απαντήσω γιατί δεν γνωρίζω τι συζητά η διοίκηση με τους αθλητές. Η εικόνα που έχω είναι πως προς τα εκεί βαδίζει η ομάδα. Αλλά μέχρι να οριστικοποιηθεί δεν μπορούμε να μιλάμε σίγουρα.\nΣχετικά με τον Σανικίτζε, θα του αρέσει να μεινει στην Θεσσαλονίκη;\nΣίγουρα. Είναι ένας άνθρωπος που έχει κουλτούρα ζωής. Την Θεσσαλονίκη την ερωτεύτηκε. Συζυτώντας που είπε πως το μεγαλύτερο απωθημένο του ήταν να βγάλει την χρονιά με τον Άρη. Ήταν πολύ καλή η χημεία εκείνης της χρονιάς.\nΜιλάει με κάποιους παίκτες;\nΟ Βίκτορ είναι πολύ θεσμικός σαν τύπος. Είναι τυπικός, δεν υπάρχει περίπτωση να έχει κάνει συζήτηση με κανέναν αν δεν οριστικοποιηθεί πρώτα η συμφωνία. Η ομάδα έχει φανταστικό ρποπονητή, καλό σταφ και γενικά τα γραφεία του Άρη κάνουν την δουλειά τους όπως πρέπει και φυσικά όποια εξτρα βοήθεια είναι καλοδεχούμενη.\nΥπάρχει ένα μήνυμα σχετικά με τον Μακ Γκι για το αν θα ζητήσει κι’άλλα χρήματα.\nΣτις περιπτώσεις των δεύτερων χρόνων συμβολαίων, η τακτική που ακολουθεί η ομάδα είναι να αναμένει να δει τι προτάσεις θα πάρει ο αθλητής και από εκεί και πέρα να κάνει το αντίστοιχο παιχνίδι.\nYELLOW RADIO ΒΑΣΙΚΑ ΘΕΜΑΤΑ ΓΚΑΡΙ ΜΑΚΓΚΙ ΚΑΕ ΑΡΗΣ ΣΑΝΙΚΙΤΖΕ ΧΡΗΣΤΟΣ ΛΑΖΑΡΟΥ\nΠαντελίδης: "Με σοβαρότητα και συγκέντρωση σε κάθε παιχνίδι"\nΟριστική συμφωνία του Άρη με Νova\nΠανιώνιος: Zήτησε συγνώμη και προπονήθηκε ο Σάμουελς\nΑποχαιρέτησε τον Κόμπι και το μπάσκετ με αμαξίδιο\nTαπούτος για Κόμπι: “Με αυτήν την αφίσα ξεκίνησα να ονειρεύομαι, αντίο μεγάλε Κόμπι”


Ηλεκτροστατική Βαφή Αλουμινίου - Θεσσαλονίκη | geros.com.gr\nΗ εταιρεία μας δεν κάνει εκπτώσεις στην ποιότητα. Χρησιμοποιούμε τα καλύτερα υλικά και δίνουμε έμφαση στη λεπτομέρεια.\nΔιαθέτουμε εξοπλισμό τελευταίας τεχνολογίας για να μπορούμε να σας προσφέρουμε υπηρεσίες υψηλών προδιαγραφών.\nΗ οργάνωση της εταιρείας μας, μας επιτρέπει να τηρούμε με ακρίβεια τα χρονοδιαγράμματα των εργασιών μας.\nΗ εταιρεία μας διαθέτει πιστοποίηση από το TUV-ICB κατά το πρότυπο ISO:9001:2008\nΗΛΕΚΤΡΟΣΤΑΤΙΚΕΣ ΒΑΦΕΣ ΓΚΕΡΟΣ ΔΗΜΗΤΡΙΟΣ\nΗ εταιρεία ΓΚΕΡΟΣ ΔΗΜΗΤΡΙΟΣ και οι συνεργάτες της σας καλωσορίζουν στη νέα μας ηλεκτρονική σελίδα geros.com.gr!\nΠεδίο δραστηριοποίησης της εταιρείας μας είναι οι ηλεκτροστατικές βαφές για μεταλλικές και όχι μόνο επιφάνειες. Ειδικευόμαστε στην ανακατασκευή μεταλλικών κατασκευών εσωτερικού και εξωτερικού χώρου, στο βάψιμο των ζαντών του αυτοκινήτου σας, στην αναπαλαίωση των κουφωμάτων αλουμινίου σας και όλα αυτά στο 1/3 του κόστους της αγοράς! Επιπλέον, η εταιρεία ΓΚΕΡΟΣ ΔΗΜΗΤΡΙΟΣ είναι η μοναδική μονάδα ηλεκτροστατικής βαφής στην Ελλάδα εξειδικευμένη στη βαφή γυαλιού – μπουκαλιού.\nΜε έδρα μας τη Θεσσαλονίκη, προσφέρουμε υψηλού επιπέδου υπηρεσίες σε ολόκληρη τη Β. Ελλάδα. Διακρινόμαστε για τον επαγγελματισμό και την υπευθυνότητά μας, στοιχεία που μας έχουν τοποθετήσει ανάμεσα στις πιο αξιόπιστες εταιρείες του χώρου!\nΣυμπληρώστε τη φόρμα για να σας στείλουμε προσφορά.\nΠεριγράψτε μας τα αντικείμενα που θέλετε να βάψετε. Δώστε μας αναλυτικές πληροφορίες για να μπορέσουμε να κάνουμε εκτίμηση κόστους.\nΊσως χρειαστεί να μας στείλετε και κάποιες φωτογραφίες των προϊόντων.\n3 + 2 = ? Φίλτρο κατά της απάτης - Συμπληρώστε το σωστό αποτέλεσμα της μαθηματικής πράξης *


Η Ελένη Φουρέιρα μιλάει για υποκριτική\nΔημοσίευση 6 Μαΐου 2017, 09:01 / Ανανεώθηκε 5 Μαΐου 2017, 18:35\nΗ Ελένη Φουρέιρα μιλάει για τους fan της αλλά και τους hater της.\nΗ Ελένη Φουρέιρα «ανάβει» φωτιές στη Μύκονο με το κόκκινο... μπικίνι της!\nΚατερίνα Στικούδη για Ελένη Φουρέιρα: «Δεν έχω πρόβλημα στην σύγκριση»\nΗ Ελένη Φουρέιρα μιλάει για τους fan της αλλά και τους hater της. Πώς αντιμετωπίζει όσα έχουν ειπωθεί για την υποκριτική της δεινότητα και ποια είναι τα καλλιτεχνικά της όνειρα για το μέλλον;\nΤι γνώµη πιστεύεις πως έχει ο κόσµος για τη Φουρέιρα; Μπαίνεις να διαβάσεις αυτά που γράφονται για σένα στα sites και στα social media;\nΟ κόσµος νοµίζω ότι πια ξέρει ποια είµαι. Παίρνω πολλή αγάπη, µου γράφουν σχόλια και παρατηρήσεις. ∆ιαβάζω αρκετά, όχι όλα, αλλά γενικά µένω στο ότι ο κόσµος πια µε ξέρει και µε έχει αγαπήσει γι’ αυτό που είναι η Ελένη.\nΣε ενδιαφέρει ακόµη να ασχοληθείς ενεργά µε την υποκριτική; Εχεις κάποιον ρόλο-απωθηµένο που λαχταράς πολύ να παίξεις κάποια στιγµή;\nΕνεργά µε την υποκριτική δεν είπα ποτέ ότι θέλω να ασχοληθώ, έχω κάνει µαθήµατα υποκριτικής γιατί θεωρώ ότι µε βοηθούν στην ερµηνεία των τραγουδιών και στη σκηνική µου παρουσία. Έχω συµµετάσχει σε ένα πολύ ωραίο µιούζικαλ (σ.σ.: στο «Barbarella - The 80s musical») και σίγουρα θέλω να το ξανακάνω. Αλλά µην παραποιούµε τις κουβέντες µου. Μου αρέσουν τα δηµιουργικά projects και οτιδήποτε µπορεί να µε εξελίξει, οπότε θα δοκιµάσω οτιδήποτε θεωρώ ότι µπορώ να φέρω εις πέρας, αλλά το τραγούδι είναι η προτεραιότητά µου.\nΠριν από λίγο καιρό, µπήκες στο club των 30. Τι σου έµαθε η ζωή µέχρι αυτή τη στιγµή;\nΌτι αυτά που µετράνε στη ζωή είναι αυτά που σου δηµιουργούν αληθινά αισθήµατα. Έχω µάθει πια να εστιάζω στην ουσία, περισσότερο δηλαδή από ό,τι συνέβαινε παλιά...\nΈχεις ορκισµένους fans που πίνουν νερό στο όνοµό σου, έχεις όµως και haters που θα ήθελαν να σε στείλουν σπίτι σου. Τι θα απαντούσες στους δεύτερους;\nΑχ, µη µε βάζεις σε αυτή τη διαδικασία. Εγώ δεν εισπράττω τόσο αρνητισµό, αλήθεια. Ο κόσµος µού δίνει πολλή αγάπη. Οτιδήποτε άλλο αρνητικό επιλέγω να µην το αφήνω να µε αγγίξει. Άλλωστε, δεν µπορούµε να αρέσουµε σε όλους.


Cafe Con Leche, Νέα Υόρκη - Κριτικές εστιατορίων - TripAdvisor\nΝέα Υόρκη: Όλα τα εστιατόρια Cafe Con Leche: Εστιατόρια στην περιοχή\nΕστιατόρια σε Φιούζιον/Εκλεκτή για: Γκρίνουιτς Βίλατζ\nΣεβίτσε για: Λόουερ Ιστ Σάιντ\nΝέα Υόρκη: Όλες οι δραστηριότητες Δραστηριότητες κοντά σε: Cafe Con Leche\nCafe Con Leche, Νέα Υόρκη\nΗνωμένες Πολιτείες Νέα Υόρκη Νέα Υόρκη Εστιατόρια σε Νέα Υόρκη Cafe Con Leche\nΝο 5.347 από 9.250 στην κατηγορία Εστιατόρια για: Νέα Υόρκη €€ - €€€\nKαφέ, Ισπανική 2026 2nd Ave, Νέα Υόρκη, NY 10029+1 212-595-7000Ιστότοπος\nΌλες οι φωτογραφίες (34) Πλήρης προβολή Παράδοση από: Grubhub Παραγγείλετε online\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 58 κριτικέςΕξαιρετικό34%Πολύ καλό39%Μέτριο20%Ανεπαρκές1%Πολύ κακό6%Τώρα είναι κλειστόΚυρ10:30 - 22:45Δευ - Τετ11:00 - 22:45Πεμ11:00 - 23:30Παρ - Σαβ10:30 - 23:30Αναλυτικό ωράριο ΚΟΥΖΙΝΕΣ Kαφέ, Ισπανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 2026 2nd Ave, Νέα Υόρκη, NY 10029Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο σερβίρει κουζίνα Κεντρικής Αμερικής; Ναι Όχι Άγνωστο Αυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το μέρος είναι καφετέρια;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι ισπανικό; Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό6Πολύ καλό4Μέτριο4Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (14)Αγγλικά (53)Ισπανικά (3)Περισσότερες γλώσσες Γλώσσα Ελληνικά (14)Αγγλικά (53)Ισπανικά (3)Ρωσικά (1)Σουηδικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιartemis846nyc5956Η κριτική γράφτηκε 22 Ιανουαρίου 2017 μέσω κινητής συσκευής ΕξαιρετικήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEscano777Nanuet, Νέα Υόρκη27066Η κριτική γράφτηκε 19 Οκτωβρίου 2015 Ωραία ατμόσφαιρα Καλό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLukas RWilkes-Barre, Πενσυλβάνια5120Η κριτική γράφτηκε 9 Σεπτεμβρίου 2015 Δεν είναι κακό, αλλά δεν είναι τέλειοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRocio PΝέα Υόρκη, Νέα Υόρκη61Η κριτική γράφτηκε 21 Αυγούστου 2015 Εξαιρετική εξυπηρέτηση πελατών.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJulia CΝέα Υόρκη, Νέα Υόρκη6835Η κριτική γράφτηκε 9 Δεκεμβρίου 2014 Καλό φαγητό για να φας!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbessf0nesΝέα Υόρκη, Νέα Υόρκη6728Η κριτική γράφτηκε 14 Νοεμβρίου 2014 Ποτέ δεν θα μπορέσετε να κάνετε λάθος με Cafe con lecheΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMotherofthree78Λονδίνο, Ηνωμένο Βασίλειο3011Η κριτική γράφτηκε 31 Οκτωβρίου 2014 Best μοχίτος στη Νέα Υόρκη!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTheresa RWinston-Salem, North Carolina, United States12633Η κριτική γράφτηκε 15 Σεπτεμβρίου 2014 Δεδομένου ότι το καλύτερο κουβανέζικο MiamiΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLudmilaAssad2412Η κριτική γράφτηκε 28 Αυγούστου 2014 μέσω κινητής συσκευής Αλήθεια Λατινική Αμερική φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJosh LΝόργουοκ, Κονέκτικατ15855Η κριτική γράφτηκε 7 Αυγούστου 2014 Είχε καλύτερα και έχουμε χειρότεραΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαMalii Thai Kitchen9 κριτικές 0,01 χλμ μακριά New King Foo Chinese Food0,02 χλμ μακριά China Gourmet0,05 χλμ μακριά Κοντινά αξιοθέαταConservatory Garden285 κριτικές 0,92 χλμ μακριά Museum of the City of New York723 κριτικές 0,85 χλμ μακριά El Museo del Barrio54 κριτικές 0,85 χλμ μακριά Harlem Meer10 κριτικές 0,51 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Cafe Con Leche και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n2026 2nd Ave, Νέα Υόρκη, NY 10029 Τοποθεσία:


Η επανέναρξη με τα έως τώρα δεδομένα -Betsellers\n24 Απριλίου 2020 | 14:02\nΗ επανέναρξη με τα έως τώρα δεδομένα\nΧαιρετώ! Σαν κάτι να αρχίζει να κινείται. ΟΚ, δεν θα δούμε μπάλα άμεσα, όμως σιγά σιγά οι Ομοσπονδίες αρχίζουν να βγάζουν πιθανές ημερομηνίες επανέναρξης, πάντα βέβαια με την υποσημείωση ότι όλα μπορούν να αλλάξουν από τη μία στιγμή στην άλλη όταν μιλάμε για πανδημία και θέματα υγείας.\nΧθες είχαμε εξελίξεις σε αρκετά πράγματα, με βασικότερη τις νέες οδηγίες της ΟΥΕΦΑ προς τις Ομοσπονδίες.\nΠάμε να τα δούμε λίγο πιο αναλυτικά, παίρνοντάς τα ανά διοργάνωση/χωρά.\nΝάσιοναλ Λιγκ Αγγλίας (Νάσιοναλ Λιγκ, Βορρά, Νότο)\n* Επειτα από ψηφοφορία που πήραν μέρος όλες οι ομάδες, η απόφαση είναι σχεδόν ομόφωνη (για την ακρίβεια λέγεται ότι το ποσοστό έφτασε στο 90%) για οριστική διακοπή στις τρεις κατηγορίες.\nΥπενθυμίζω ότι έχουν διακοπεί εδώ και πολύ καιρό και οι πιο κάτω κατηγορίες της Αγγλίας.\n* Θεωρητικά είναι το πρώτο από τα λεγόμενα μεγάλα πρωταθλήματα που θα ξεκινήσει να παίζει μέσα στον Μάη. Ηδη οι ομάδες προπονούνται (έστω και τηρώντας αρκετά αυστηρά μέτρα ασφαλείας), η Ομοσπονδία χθες ανακοίνωσε ότι είναι έτοιμη για σέντρα στις 9 Μαΐου.\nΜιλάμε και για τις δύο κατηγορίες (Α’ και Β’).\n* Εδώ προς το παρόν δεν υπάρχει η παραμικρή απόφαση.\nΟύτε για το πότε οι ομάδες θα επιστρέψουν στις προπονήσεις, ούτε για το πότε και αν θα επαναρχίσει το πρωτάθλημα, γενικά είναι όλα στον αέρα. Προς το παρόν τουλάχιστον.\n* Ένα πολύ θεωρητικό σενάριο, το οποίο όμως δεν επιβεβαιώνεται από επίσημα χείλη, είναι ότι η σεζόν θα ολοκληρωθεί και οι αγώνες θα ξεκινήσουν πάλι μέσα στον Ιούνιο (3 ή 17).\nΤο 3/7 είναι βέβαια μάλλον ουτοπικό, από τη στιγμή που ακόμα δεν υπάρχει ενημέρωση για το πότε οι ομάδες θα επιστρέψουν στις προπονήσεις.\n* Βιάστηκαν όμως, η ΟΥΕΦΑ μπήκε στη μέση και τελικά οριστική απόφαση για τι θα γίνει τελικά θα παρθεί στις 27 Απριλίου.\nΠάντως, δύσκολα θα αλλάξει η αρχική απόφαση…\n* Λέγεται ότι θέλουν να αρχίσουν ξανά μέχρι τα μέσα Ιουνίου.\nΑλλά πρέπει να περιμένουμε, ίσως έχουμε νεότερα σήμερα.\nΑυτά είναι τα έως τώρα δεδομένα, τα οποία βέβαια μπορούν να αλλάξουν ανά πάσα στιγμή.\nΑπλά μέχρι πριν 15 ημέρες δεν υπήρχαν ούτε αυτά. Φαντάζομαι πως μέχρι τέλος του μήνα θα έχουμε μια πολύ πιο σαφή εικόνα για το που και πως θα το πάνε οι λίγκες.\nΜέχρι τότε συνεχίζουμε να κάνουμε υπομονή, δεν μπορούμε να κάνουμε κάτι άλλο. Από τη στιγμή που θα αρχίσουν πάλι τα πρωταθλήματα, εκεί από τα μέσα Μαΐου και μετά, θα επιστρέψουμε και εμείς σε κανονικούς betsellersικούς ρυθμούς, με στήλες που θα έχουν και στοίχημα για τους συνδρομητές.\nΕως τότε τα λέμε και από ‘δω (editorials) και με τα live μέσω facebook.